open-index/open-wikipedia-markdown huggingface dataset:
నాస్‌డాక్

**నాస్‌డాక్ స్టాక్ మార్కెట్** () ఒక అమెరికన్ స్టాక్ ఎక్స్చేంజ్. ఇది న్యూయార్క్ లోనే ఉన్న న్యూయార్క్ స్టాక్ ఎక్స్ఛేంజ్ తరువాత ప్రపంచంలో అతి పెద్ద స్టాక్ ఎక్స్చేంజ్. ఈ ఎక్స్చేంజ్ Nasdaq, Inc. అనే సంస్థ స్థాపించింది. ఇదే సంస్థ నాస్‌డాక్ నార్డిక్ (పూర్వం ఓఎంఎక్స్ గా ప్రసిద్ధి), నాస్‌డాక్ బాల్టిక్ అనే స్టాక్‌మార్కెట్ నెట్‌వర్క్‌లను నడుపుతోంది.
## చరిత్ర
### 1971–1999
నాస్‌డాక్ (NASDAQ) అనేది నేషనల్ అసోసియేషన్ ఆఫ్ సెక్యూరిటీస్ డీలర్స్ ఆటొమేటెడ్ కొటేషన్స్ (**N**ational **A**ssociation of **S**ecurities **D**ealers **A**utomated **Q**uotations") కు సంక్షిప్త రూపం. ఇది 1971లో నేషనల్ అసోసియేషన్ ఆఫ్ సెక్యూరిటీస్ డీలర్స్ సంస్థచే ప్రారంభించబడింది.ఈ సంస్థ నాస్‌డాక్ నుండి తన పెట్టుబడులను 2000-2001లో ఉపసంహరించుకుంది. నాస్‌డాక్ స్టాక్ మార్కెట్‌ను Nasdaq, Inc.అనే సంస్థ స్వంతదారుగా నిర్వహిస్తున్నది. ఈ సంస్థ షేర్లను 2002 జూలై 2 నుండి స్వంత స్టాక్ ఎక్స్చేంజిలో లిస్ట్ చేస్తున్నది. 

1971, ఫిబ్రవరి 8లో ఈ స్టాక్ మార్కెట్ ప్రారంభమైనప్పుడు ఇది ప్రపంచంలో మొట్టమొదటి ఎలెక్ట్రానిక్ స్టాక్ మార్కెట్. మొదట్లో ఇది వాణిజ్యానికి కాక కేవలం "కొటేషన్ సిస్టమ్‌"కు మాత్రమే ఎలెక్ట్రానిక్ పద్ధతిని ఉపయోగించేది. .

కాలం గడిచే కొద్దీ నాస్‌డాక్ ఆటోమేటెడ్ ట్రేడింగ్ సిస్టమ్‌ను అవలంబించింది. ఇది అమెరికాలో ఆన్-లైన్ ట్రేడింగ్ ప్రారంభించిన మొదటి స్టాక్‌మార్కెట్‌గా పేరుగడించింది. ఈ స్టాక్ ఎక్స్చేంజ్ మైక్రోసాఫ్ట్, ఆపిల్, సిస్కో, ఒరాకిల్, డెల్ వంటి కొత్తగా అభివృద్ధి చెందుతున్న కంపెనీలను ఆకర్షించి వాటి ఆధునీకరణ కొరకు ఐ.పి.ఓకు సహకరించింది.

1992లో ఈ స్టాక్ ఎక్స్చేంజ్ లండన్ స్టాక్ ఎక్స్చేంజ్‌తో చేతులు కలిపి కాపిటల్ మార్కెట్ కొరకు మొదటి అంతర్జాతీయ బంధనాన్ని ఏర్పరచింది. 

### 2000–ప్రస్తుతం

2000, మార్చి 10వ తేదీన నాస్‌డాక్ సూచీ 5,132.52 ఉన్నత స్థాయికి చేరుకుని ఏప్రిల్ 17 నాటికి 3227 పాయింట్లకు పడిపోయి, తరువాతి 30 నెలలలో 78 శాతానికి పడిపోయింది.

2018 జనవరి 3వ తేదీన మార్కెట్‌ చరిత్రలో తొలిసారి నాస్‌డాక్‌ 7,000 పాయింట్ల మైలురాయిని అధిగమించి నిలిచింది. 2017 చివరలో ఇంట్రాడేలో ఈ స్థాయికి చేరుకున్నప్పటికీ ముగింపు సమయానికి వెనకడుగు వేసింది. ప్రధానంగా టెక్నాలజీ ఇండెక్స్‌ 1.4 శాతం పురోగమించడంతో అధికంగా 103 పాయింట్లు (1.5 శాతం) జంప్‌చేసి 7,007 వద్ద ముగిసింది. 

2006లో ఈ సంస్థ లైసెన్స్‌డ్ జాతీయ సెక్యూరిటీస్ ఎక్స్చేంజ్ స్థాయికి చేరుకుంది.

2007లో ఈ సంస్థ ఓఎంఎక్స్ సంస్థతో విలీనమై తన పేరును నాస్‌డాక్ ఓఎంఎక్స్ గ్రూప్‌గా మార్చుకుంది.

ఈ స్టాక్‌ఎక్స్చేంజ్‌ జాబితాలో నమోదు కావాలంటే ఆ కంపెనీ యునైటెడ్ స్టేట్ సెక్యూరిటీస్ అండ్ ఎక్స్చేంజ్ కమిషన్ వద్ద రిజిస్టర్ చేసుకుని ఉండాలి, కనీస ఆస్తులు, మూలధనం, పబ్లిక్ వాటాలు, షేర్ హోల్డర్లు ఉండాలి. ఈ సంస్థలో ప్రస్తుతం 3295 కంపెనీలు లిస్టింగులో ఉండగా వాటిలో 4 భారతీయ కంపెనీలు ఉన్నాయి. 

2016 నవంబరులో అడెనా ఫ్రైడ్‌మాన్ ఈ సంస్థ ఛీఫ్ ఆపరేటింగ్ ఆఫీసర్ పదవి నుండి ఛీఫ్ ఎక్జిక్యూటివ్ ఆఫీసర్‌గా పదోన్నతిని పొందించి. అమెరికాలోని ప్రధాన స్టాక్ ఎక్చేంజి నడుపుతున్న తొలి మహిళగా ఆమె రికార్డు సృష్టించింది. 2016లో ఈ సంస్థ కంపెనీల లిస్టింగు సంబంధిత లావాదేవీల ద్వారా 272 మిలియన్ డాలర్లు సంపాదించింది.

## భారతీయ కంపెనీలు
నాస్‌డాక్‌లో లిస్ట్ అవుతున్న భారతీయ కంపెనీల జాబితా:

## వార్షిక సగటు వృద్ధిరేటు
2015 జూన్ నాటికి నాస్‌డాక్ స్టాక్ మార్కెట్ అది 1971 ఫిబ్రవరిలో ప్రారంభమైనప్పటి నుండి 9.24 శాతం వార్షిక సగటు వృద్ధిరేటును సాధించింది. 2009 జూన్ నాటి ఆర్థిక మాంద్యం తరువాత ప్రతి యేటా 18.29 శాతం వృద్ధి చెందుతూ ఉంది.

## మూలాలు
జోగినపల్లి సంతోష్

**జోగినపల్లి సంతోష్** టీన్యూస్ వ్యవస్థాపకుడు, తెలంగాణ ముఖ్యమంత్రి కేసీఆర్ అంతరంగికుడు. 13ఏళ్లుగా ఆయనతో పాటే ఉన్నారు. 2018 లో టీఆర్ఎస్ ప్రధాన కార్యదర్శిగా బాధ్యతలు చేపట్టిన ఆయన రాజ్యసభకు ఎంపికయ్యారు.
## జననం
కరీంనగర్ జిల్లా, బోయినపల్లి మండలం కొదురుపాకలో 1976, డిసెంబరు 7న జన్మించారు. 
## చదువు
ప్రాథమిక విద్య కరీంనగర్ లో పూర్తి చేసిన సంతోష్..ఉన్నత విద్య హైదరాబాద్ లో పూర్తి చేశారు.పూణే యూనివర్సిటీ నుంచి ఎంబీఏ పట్టా పొందారు. పర్సనల్ మేనేజ్ మెంట్ లో మాస్టర్స్ చేశారు.
## కుటుంబం
తల్లిదండ్రులు రవీందర్ రావు, శశికళ. భార్య రోహిణి. ఇద్దరు పిల్లలు ఇషాన్, శ్రేయాన్.
## రాజకీయ ప్రవేశం
ఉద్యోగానికి వెళ్లాల్సిన సమయంలోనే.. కేసీఆర్ పిలుపు మేరకు రాజకీయాల్లోకి వచ్చారు.2001లో టీఆర్ఎస్ ఏర్పాటులో కీలక పాత్ర పోషించారు. 2004లో హరీష్ రావు మంత్రి బాధ్యతలు తీసుకున్న తర్వాత.. కేసీఆర్ వ్యక్తిగత సహాయకుడిగా పనిచేశారు.అప్పటి నుంచి ఆయన వెంటే ఉన్నారు
## సంస్థ
ఓవైపు రాజకీయాల్లో కొనసాగుతూనే.. కేసీఆర్ సలహాతో టీన్యూస్ ఛానెల్ ఏర్పాటు చేశారు. దానికి ఎండీగా వ్యవహరిస్తున్నారు.
## మూలాలు

వర్గం:తెలంగాణ రాజకీయ నాయకులు
వర్గం:1976 జననాలు
వర్గం:జీవిస్తున్న ప్రజలు
ఏ మంత్రం వేసావె

**ఏ మంత్రం వేసావె ** 2018 మార్చి 9 న విడుదలైన తెలుగు చిత్రం. శ్రీధర్ మర్రి దర్శకత్వంలో గోలీసోడా ప్రొడక్షన్స్ బ్యానర్ పై నిర్మించిన ఈ చిత్రంలో విజయ్ దేవరకొండ, శివాని నటించారు..
## కథ
నిఖిల్ ‌ (విజ‌య్ దేవ‌ర‌కొండ‌) ఆన్‌లైన్ గేమింగ్‌కు బానిసైన యువ‌కుడు. ఇంటి నుండి బ‌య‌ట‌కు రాకుండా ఆన్‌లైన్ గేమ్స్‌లోనే కాలం గ‌డుపుతుంటాడు. ఓ రోజు అతడికి రాగ్స్ అలియాస్ రాగ‌మాలిక (శివానీ సింగ్‌) ప‌రిచ‌యం అవుతుంది. నిఖిల్ ‌కి పేరు చెప్పకుండా అత‌న్ని ఆట ప‌ట్టిస్తుంటుంది. రాగ్స్‌తో స్నేహం చేయాల‌నుకుంటాడు నిఖిల్ ‌. అయితే త‌న‌ని క‌ల‌వాలంటే నిజ జీవితంలో ఓ ఆట ఆడి గెల‌వాల‌నే షరతు పెడుతుంది రాగ్స్‌. త‌న నిబంధ‌న‌లకు ఒప్పుకున్న నిఖిల్ ‌.. ఆమెను క‌లుసుకునే ప్ర‌య‌త్నంలో రాగ్స్‌కు ఓ ప్ర‌మాదం ఉంద‌ని తెలుసుకుంటాడు. రాగ్స్‌ను కాపాడే ప్ర‌య‌త్నంలో నిఖిల్ ‌చాలా స‌మ‌స్య‌ల‌ను ఎదుర్కొంటాడు. ఆ స‌మ‌స్య‌లేంటి? చివ‌రికి నిఖిల్ ‌, రాగ్స్ ఒక‌ట‌య్యారా? అనే విష‌యాలు మిగిలిన కథలో భాగం.

## తారాగణం
*విజ‌య్ దేవ‌ర‌కొండ‌
*శివానీ సింగ్‌
*శివ‌న్నారాయ‌ణ‌
*ఆశిష్ రాజ్‌
*ప్ర‌భావ‌తి
*దీప‌క్
*తిరువీర్

## పాటల జాబితా
*ఏవేళ చూశానో కానీ, యాజీన్ నిజార్ 
*గో లేడీ గాగా, లీప్సిక , సాహితి , రమ్య బెహరా, స్వీకార్ అగస్తి 
*నువ్వంటులేని లోకం , దినకర్ 
*సుదూరాల తీరాల పాట , ప్రణవి

## సాంకేతికవర్గం
*నిర్మాణ సంస్థ‌లు: గోలిసోడా ఫిలింస్‌, సుర‌క్ష్ ఎంట‌ర్‌టైన్‌మెంట్స్‌
*సంగీతం: అబ్బ‌త్ స‌మ‌త్‌
*కెమెరా: శివారెడ్డి
*నిర్మాత‌, ద‌ర్శ‌క‌త్వం: శ్రీధ‌ర్ మ‌ర్రి

## మూలాలు

## బయటి లంకెలు
* 

వర్గం:2018 తెలుగు సినిమాలు
వర్గం:తిరువీర్ నటించిన సినిమాలు
దార్ల రామచంద్రం

**దార్ల రామచంద్రం** (1958, నవంబరు 15 - 2024, అక్టోబరు 24 ) తెలంగాణకు చెందిన కథ రచయిత.

## బాల్యం
ఈయన 1958, నవంబరు 15న తెలంగాణ రాష్ట్రం మహబూబాబాద్ జిల్లాలోని డోర్నకల్ మండలం, గొల్లచర్ల గ్రామంలో జన్మించారు.

పీజీ చేసిన తర్వాత సోషల్‌ వెల్ఫేర్‌ కాలేజీలో జూనియర్‌ లెక్చరర్‌గా చేరి ప్రిన్సిపాల్‌గా రిటైరయ్యారు. బి.ఎస్‌.రాములు నేతృత్వంలో సాగిన ‘దళిత రచయితలు కళాకారులు మేధావులు’ వేదికలో చురుగ్గా పాల్గొన్నారు. ఆ స్ఫూర్తితోనే దళితుల జీవితాలను, వారి గెలుపోటములను కథలుగా మలిచారు. ఈ కథలు 1995లో ‘కిర్రు చెప్పులు’ సంపుటిగా వెలువడ్డాయి.

## కథా సంపుటాలు
* కిర్రు చెప్పులు

## కథలు
* చాకిరేవు
* మమ్మల్ని బతకనివ్వరా	
* నాపల్లె గుండె పగిలింది	
* పల్లెతల్లి గుండె గోస	
* బతుకు బడి	
* బాలచంద్రుడు	
* బతుకు దార
* అమ్మచెప్పిన కథ

## మరణం
ఈయన 2024, అక్టోబరు 24న మరణించాడు.

## ఇవి కూడ చూడండి
* వరంగల్ జిల్లా కథా రచయితలు

## మూలాలు

వర్గం:1960 జననాలు
వర్గం:తెలుగు కథా రచయితలు
వర్గం:మహబూబాబాదు జిల్లా రచయితలు
వర్గం:తెలుగు కవులు
వర్గం:2024 మరణాలు
మిలియన్ మార్చ్

thumb|ప్రొ. కోదండరాం, తెలంగాణ జేయేసి
**మిలియన్ మార్చ్** తెలంగాణ ఉద్యమ కాలంలో 2011 మార్చి 10 న ప్రజలందరు కలిసి అద్భుతంగా విజయవంతం చేసిన కార్యక్రమం మిలియన్ మార్చ్. ఉద్యమకారులకు, ప్రజలకు అదో మానసిక స్థైర్యాన్ని ఇచ్చింది. తెలంగాణా జే ఎ సి మిలియన్ మార్చ్ కు పిలుపునిచ్చింది. తొలుత మిలియన్ మార్చ్ ను చాలా భారీ ఎత్తున జరపాలనేది తెలంగాణ జేయేసీ వ్యూహం. అయితే మార్చి 10 న జరగవలసిన ఇంటర్ మీడియట్ పరీక్షను వాయిదా వేస్తామని మాట ఇచ్చిన రాష్ట్ర ప్రభుత్వం, తరువాత పరీక్ష వాయిదా వెయ్యలేదు. దీంతో మిలియన్ మార్చ్ ను కొంచెం వెనకకు జరుపుదామని తెలంగాణ రాష్ట్ర సమితి ప్రతిపాదించింది. అయితే జేయేసీలోని బీజేపీ, సీ.పీ.ఐ. ఎం.ఎల్, ఇతర ఉద్యోగ, ప్రజా సంఘాలు మాత్రం ఈ కార్యక్రమాన్ని వాయిదా వేసుకోవద్దని గట్టిగా పట్టుబట్టాయి. దీనితో ప్రొ. కోదండరాం ఆధ్వర్యంలో జేయేసి ఒక రోజంతా చర్చించి చివరికి మధ్యేమార్గంగా మిలియన్ మార్చ్ ను ఒక ర్యాలీ రూపంలో జరపాలని నిర్ణయించాయి. ప్రజల నుంచి మిలియన్ మార్చ్ ప్రచారానికి అపూర్వ స్పందన రావడంతో టీఆర్ఎస్ తో పాటు కాంగ్రెస్, టీడీపీ, బీజేపీ, వామపక్షాలు కూడా కలసికట్టుగా కదిలాయి. తెలంగాణ ఉద్యమ చరిత్రలో మిలియన్ మార్చ్ ది ఓ ప్రత్యేక స్థానం. మిలియన్ మార్చ్ పూర్వపరాలను పల్లెల్లో ఈ పిలుపు ఇచ్చిన స్పందనను పెద్దింటి అశోక్ కుమార్ తన లాంగ్ మార్చ్ నవలలో వివరంగా రాశారు.

## నిర్బంధం
2011 మార్చి 10న మార్చ్ చేసేందుకు ఉద్యమకారులు ముందస్తు వ్యూహాలు సిద్దం చేసుకున్నారు. మార్చ్ ను ఫెయిల్ చేయాలని ప్రభుత్వం నిర్భంధాన్ని ప్రయోగించింది. జిల్లాల బార్డర్లలో పోలీసుల దిగ్భంధాలు, అడ్డంకులు, బ్యారికేడ్లు, ఇనుపకంచెలూ తెలంగాణ వాదులను ఆపలేకపోయాయి. హైదరాబాదు నగరమంతా పోలీసులను, పారామిలటరీ బలగాలను మోహరించినా ఫలితం లేకుండా పోయింది. ఇంటలిజెన్స్ వర్గాలు పసిగట్టలేనంత పక్కాగా ప్లాన్ చేసుకున్నారు తెలంగాణ వాదులు. ఇందిరా పార్కు ప్రాంతం లోని ఓ ఫంక్షన్ హాల్ లో పెళ్ళి ఏర్పాట్లు చేసుకుని పెళ్ళి బృందంలా ట్యాంక్ బండ్ పైకి వచ్చారు మధ్యాహ్నం వరకే 10 తెలంగాణ జిల్లాల్లో పోలీసుల నిర్బంధం తీవ్రమైంది. మొత్తం తెలంగాణలో 1,00,000 మంది ప్రజలను ముందస్తుగా అదుపులోకి తీసుకోగా, ఒక్క హైదరాబాదులోనే 11,000 మందిని అరెస్టు చేశారు .

## మూలాలు


వర్గం:తెలంగాణ
వర్గం:తెలంగాణ ఉద్యమకారులు
వర్గం:హైదరాబాదు
ద్వారక (2017 సినిమా)

**ద్వారక** 2017, మార్చి 3న విడుదలైన తెలుగు చలనచిత్రం. శ్రీనివాస రవీంద్ర దర్శకత్వం వహించిన ఈ చిత్రంలో విజయ్ దేవరకొండ, పూజ ఝవేరి, ప్రకాష్ రాజ్, మురళీ శర్మ, బలిరెడ్డి పృథ్వీరాజ్, రఘుబాబు, ప్రభాకర్ గౌడ్, కృష్ణభగవాన్‌, షకలక శంకర్, ఉత్తేజ్, నవీన్‌, గిరిధర్‌ ముఖ్యపాత్రలలో నటించగా, సాయి కార్తిక్ సంగీతం అందించారు.

## చిత్రకథ
ఎర్ర శీను (విజయ్‌) ఒక చిల్లర దొంగ. అనుకోకుండా ఒక రోజున ఒక అపార్ట్‌మెంట్‌పై బాబా అయిపోతాడు. డబ్బులు బాగా వస్తాయని అతను కమిట్‌ అయిపోతే, అతనెవరో తెలిసిన వాళ్లు శ్రీనుని అడ్డం పెట్టుకుని బిజినెస్‌ చేస్తారు. అక్కడ్నుంచి పారిపోదాం అనుకుంటాడు కానీ తను ప్రేమించిన వసుధ (పూజ) కనిపించే సరికి అక్కడే వుండిపోతాడు. అయితే తనలాంటి మోసగాడిని ప్రేమించలేనని వసుధ చెప్పేసరికి తానొక దొంగనని ప్రెస్‌మీట్‌ పెట్టి చెప్పేస్తాడు. తర్వాత అతని జీవితం ఎలాంటి మలుపులు తిరుగుతుంది, అతడి ప్రేమ ఏ విధంగా సుఖాంతమవుతుందనేది మిగతా కథ.

## నటవర్గం
* విజయ్ దేవరకొండ
* పూజ ఝవేరి
* ప్రకాష్ రాజ్
* బలిరెడ్డి పృథ్వీరాజ్
* ప్రభాకర్ గౌడ్
* సురేఖా వాణి
* రఘు బాబు
* మురళీ శర్మ
* నిహారిక రైజాదా ("అల్లబి అల్లాబి" పాటలో ప్రత్యేక ప్రదర్శన)
* రూప లక్ష్మి

## పాటల జాబితా

1.ఎంతచిత్రంకదా  . సాయికార్తీక్, సమీరా భరద్వాజ.

రచన: రహమాన్.

2బజరే నందగోపాల హరి.సాయికార్తీక్, చిత్ర . రచన"శ్రీసాయికిరణ్.

3.అదిరేదడ పుట్టింది . సాయి కార్తీక్ , సాయి చరణ్.రచన: రహమాన్.

4,. జంతర్ మంతర్ . సాయి కార్తీక్, సాకేత్.రచన: రహమాన్ .

5.అల్లబ్బి అల్లబ్బి . సాయి కార్తీక్, రేవంత్, దివిజ కార్తీక్.

రచన: కాసర్ల శ్యామ్.

## సాంకేతికవర్గం
* కథ, దర్శకత్వం: శ్రీనివాస రవీంద్ర
* నిర్మాత: ప్రద్యుమ్న చంద్రపాటి, గణేష్ పెనుబోతు
* మాటలు: లక్ష్మీభూపాల్ 
* కూర్పు: ప్రవీణ్ పూడి 
* సంగీతం: సాయి కార్తీక్
* ఛాయాగ్రహణం: శ్యామ్ కె. నాయుడు
* నిర్మాణ సంస్థ: లెజెండ్ సినిమా
* పంపిణీదారు: సూపర్ గుడ్ ఫిల్స్మ్

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:ప్రకాష్ రాజ్ నటించిన సినిమాలు
వర్గం:రఘుబాబు నటించిన సినిమాలు
వర్గం:2017 తెలుగు సినిమాలు
వేమిరెడ్డి ప్రభాకరరెడ్డి

**వేమిరెడ్డి ప్రభాకరరెడ్డి** ఆంధ్రప్రదేశ్కు చెందిన ఒక రాజకీయ నాయకుడు. 2018లో ఇతడు వైఎస్ఆర్ కాంగ్రెస్ పార్టీ తరపున రాజ్యసభకు నామినేట్ అయ్యాడు. 2024 లోక్‌సభ ఎన్నికల్లో టీడీపీ తరపున ఎన్నికయ్యారు.

## నేపధ్యం
వైఎస్‌ రాజశేఖర్‌రెడ్డి అభిమానిగా రాజకీయాల్లోకి ప్రవేశించిన వేమిరెడ్డి ప్రభాకరరెడ్డి  2024 జూన్ 22న లోక్‌సభలో తెలుగుదేశం పార్లమెంటరీ పార్టీ కోశాధికారిగా నియమితుడయ్యాడు.

## మూలాలు

## బయటి లంకెలు
*వైసిపిలో మరలా క్రియాశీలకం కానున్న వేమిరెడ్డి ప్రభాకరరెడ్డి

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లాకు చెందిన రాజ్యసభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
గుదిబండ

గుదిబండ దొంగపశువు మెడకు వ్రేలాడ గట్టు బరువుకొయ్య. ఆకతాయి పశువులను అదుపులో ఉంచడానికి దానిమెడలో బండను కడతారు. ఆ బరువుకు ఆ పశువు పరుగు పూర్తిగా ఆగిపోతుంది. ఆ బండ ముందుకూ కదలదు, ఆ పశువునూ కదలనివ్వదు. భారంగా పరిణమించినవాడిని 'గుదిబండ' అనీ వ్యవహరిస్తాం. 
## అల్లరి పిల్లలకు గుదిబండ
గుది బండ అనేది గుండ్రంగా కానీ, కోలగా గాని ఉండే బరువైన చెక్క బండ. దీనికి ఒక ఇనప గొలుసును అమర్చి, అల్లరి పిల్లల కాలికి కట్టేవారు. సామాన్యంగా, అల్లరి ఎక్కువ చేస్తూ, చెట్లెక్కి, ఇరుగు పొరుగు ఇళ్ళల్లోకి పరుగులు పెడుతూ నానా అల్లరి, చిన్న చిన్న దొంగతనాలు చేసే పిల్లలకు ఈ గుది బండ వేసేవాళ్ళు. ఈ గుది బండ వెయ్యటం వల్ల ఆ పిల్లలు కదలటం కష్టం అయ్యి, చదువు మీద దృష్టి పెడతారని ఈ శిక్ష ఉద్దేశము. అదే కాక, గుది బండ అందరూ చూస్తారు, గేలి చేస్తారు, ఆ పిల్లవాడికి చాలా సిగ్గు కలుగుతుంది. కనీసం దీని వాల్ల అయినా వాళ్ళ అల్లరి తగ్గించుకుంటారు అని సంస్కరణ దృష్టితో వేసే శిక్ష ఇది. ఈ గుది బండ శిక్షను పాత సినిమా దొంగ రాముడులో చూడవచ్చు.

## మూలాలు

వర్గం:శిక్షలు
మైఖేల్ ఓ డయ్యర్

**సర్ మైఖేల్ ఫ్రాన్సిస్ ఓ డయ్యర్** (28 ఏప్రిల్ 1864 – 13 మార్చి 1940) 1913 నుంచి 1919 వరకూ పంజాబ్ ప్రావిన్సుకు లెఫ్టినెంట్ గవర్నర్‌గా పనిచేశాడు. జనరల్ రెజినాల్డ్ డయ్యర్ చేసిన జలియన్ వాలాబాగ్ దురంతాన్ని సమర్థించి, "సరైన చర్య" అని పేర్కొన్నాడు. అందుకు ప్రతిగా ఈ దుర్ఘటన జరిగిన 21 సంవత్సరాలకు 1940లో లండన్‌లో విశ్రాంత జీవితాన్ని గడుపుతున్నప్పుడు భారతీయ విప్లవకారుడు ఉద్దమ్ సింగ్ చేతిలో హత్యకు గురయ్యాడు.
thumb|‌‌మైఖేల్ ఓ డయ్యర్ హత్య అనంతరం ఉద్ధమ్ సింగ్‌ను అరెస్టు చేస్తున్న దృశ్యం

## తొలినాళ్ళ జీవితం
జాన్, మార్గరెట్ దంపతుల 14 మంది సంతానంలో ఆరవ కుమారునిగా ఐర్లాండులోని బారన్స్‌టౌన్‌లో మైఖేల్ ఫ్రాన్సిస్ ఓ డయ్యర్ జన్మించాడు. టులామూర్‌లోని సెయింట్ స్టానిస్‌లాస్ కళాశాలలో చదువుకుని, 1882లో భారత సివిల్ సర్వీసులకు ప్రవేశ పరీక్ష, 1884లో తుది పరీక్ష పాసయ్యాడు. ఆక్స్‌ఫర్డ్ విశ్వవిద్యాలయానికి చెందిన బాలియల్ కళాశాలలో తన రెండేళ్ళ ప్రొబేషన్ పూర్తిచేసుకుని, జ్యూరిస్‌పుడెన్స్‌లో ప్రథమ శ్రేణిలో ఉత్తీర్ణుడయ్యాడు.

1885లో భారతదేశంలో ఉద్యోగంలో చేరాడు,  పంజాబ్ ప్రావిన్సులోని షాపూర్‌లో మొదటి పోస్టింగు పొందాడు. భూమి శిస్తు నిర్ణయంలో ప్రత్యేకత, అనుభవం సాధించడంతో 1896లో పంజాబ్ భూమి, వ్యవసాయ రికార్డుల నిర్వహణకు డైరెక్టరుగా నియమితుడయ్యాడు; తర్వాతి ఏడాది అల్వార్, భరత్‌పూర్ రాష్ట్రాలకు కూడా భూమి శిస్తు నిర్ణయం విషయంలో ఇన్‌ఛార్జి అయ్యాడు.

చాలా కాలం వేచిచూశాకా, ఓ డయ్యర్‌కి లార్డ్ కర్జన్ పంజాబ్ నుంచి వాయవ్య సరిహద్దు ప్రావిన్సు ఏర్పాటుచేయడానికి చేసే ప్రయత్నాల్లో కీలకమైన భాగం అప్పగించాడు; కొత్త ప్రావిన్సుకు రెవెన్యూ కమిషనర్‌గా నియమితుడై 1901 నుంచి 1908 వరకూ పనిచేశాడు. 1908-1909 కాలంలో హైదరాబాద్ రాజ్యానికి రెసిడెంటుగా తాత్కాలిక బాధ్యతలు వహించాడు. 1910 నుంచి 1912 వరకూ మధ్యభారతంలో గవర్నర్-జనరల్ ప్రతినిధిగా పనిచేశాడు. 1908 జూన్‌లో అతనిని సీఎస్ఐగా నియమించారు.
## జలిలయన్ వాలాబాగ్ దురంతం

1912 డిసెంబరున మైఖేల్ ఓ.డయ్యర్ పంజాబ్‌ని పంజాబ్ లెఫ్టినెంట్ గవర్నర్‌గా నియమించారు, ఇదే పదవిలో డయ్యర్ 1919 వరకూ కొనసాగాయి.

## మూలాలు


వర్గం:1864 జననాలు
వర్గం:1940 మరణాలు
వర్గం:బ్రిటిష్ సామ్రాజ్యం
వర్గం:హత్యలు
ఈషా రెబ్బ‌(నటి)

**ఈష రెబ్బ** (జననం 1990 ఏప్రిల్ 19) తెలుగు చలన చిత్రలలో నటించే నటి. ఆమె అంతకు ముందు... ఆ తరువాత... చిత్రం ద్వరా నటిగా పరిచయమైనది.

## జీవితం తొలి దశలో
ఈషా 1990 ఏప్రిల్ 19న జన్మించింది, తెలంగాణలోని హైదరాబాద్, వ‌రంగ‌ల్ నగరాలలో పెరిగింది. ఆమే ఎం.బి.ఏ చేసింది. ఫేస్‌బుక్‌లో అమే చిత్రాలు చుసిన ఇంద్రగంటి మోహన కృష్ణ అమెను అంతకు ముందు... ఆ తరువాత... చిత్రంలో నటించటానికి ఎంపిక చేసారు.

## కెరీర్
ఈష అంతకు ముందు ఆ తరువాత. చిత్రం ద్వరా నటిగా పరిచయమైనది. ఈ చిత్రం బాక్స్ ఆఫీసు వద్ద విజయం సాధించింది., దక్షిణాఫ్రికాలో ఇంటర్నేషనల్ ఇండియన్ ఫిల్మ్ ఫెస్టివల్ లో ఉత్తమ చిత్రం కొరకు ప్రతిపాదించబడింది. ఆ తరువాత ఆమె బందిపొటు, అమి తుమి, మయా మాల్, దర్శకుడు,అ! మొదలైన చిత్రాలలో నటించింది.

## నటించిన చిత్రాలు

## అంతర్జాల ధారావాహికలు

## మూలాలు

## బాహ్య లింక్లు

* IMDb

వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:1990 జననాలు
వర్గం:భారతీయ సినిమా నటీమణులు
చెన్నబోయిన కమలమ్మ

**చెన్నబోయిన కమలమ్మ** ( 1926 -  మార్చి 11, 2018 ) తెలంగాణ రైతాంగ సాయుధ పోరాట యోధురాలు.

## జననం
ఈమె 1926 లో  మహబూబాబాద్ జిల్లా నెల్లికుదురు మండలం, నైనాల గ్రామంలో రంగారావు, రంగమ్మ దంపతులకు జన్మించింది.

## జీవిత విశేషాలు
చిన్నతనంలోనే మరిపెడ మండలం రాంపురం గ్రామానికి చెందిన చెన్నబోయిన ముకుందంతో వివాహం జరిగింది. నాడు గ్రామాల్లో కొనసాగుతున్న నిజాం నిరంకుశత్వం నిరసిస్తూ పోరాటానికి  సిద్ధమయ్యారు. భారత కమ్యూనిస్టు పార్టీ పిలుపు మేరకు మద్దికాయల ఓంకార్ నాయకత్వంలో భర్త అప్పన్నతో కలిసి అజ్ఞాతంలోకి వెళ్ళిపోయింది. అయితే అప్పటికే ఆమెకు ఒక కుమారుడు ఉండగా, అత్త ఇంటి వద్ద వదిలేసి పోరాటంలో నిమగ్నమైంది. ఇదే క్రమంలో కొన్నాళ్ల తర్వాత పోరాట గమనంలో కమలమ్మ దంపతులకు రెండో కుమారుడు జన్మించాడు. ఈ సమయంలో సాయుధ పోరాటం త్రీవ స్థాయిలో ఉంది.  పసిగుడ్డును ఎవరికైనా ఇవ్వాలంటూ పార్టీ తీర్మానించింది. దీంతో కమలమ్మ రక్త సంబంధం కన్నా, వర్గ సంబంధమే విలువైనదిగా భావించి  దంపతులిద్దరూ ప్రజారక్షణ, సాయుధ దళాల ప్రాణాలే ముఖ్యమంటూ పసికందును అడవిలో ఒక గుర్తు తెలియని కోయ జాతి కుటుంబానికి దానం చేశారు. ఈమె ఆలపించిన  విప్లవ గీతాలు, జానపదాలు ప్రజలను ఉర్రూతలూగించాయి. ఇందులో *సై...సై... గోపాలరెడ్డి.. నీవు నిలిచావూ ప్రాణాలొడ్డి..* తిరునగరి రామాంజనేయులు (ఆనాటి ఆజ్ఞాత కవి) వీరోచిత స్మారక గేయం దేశవ్యాప్తంగా పీడిత ప్రజల గుండెల్లో మారుమోగింది. వృద్ధాప్యంలో కూడా నిజాం నిరంకుశత్వంపై అనేక పాటలు ఆలపించారు.

తెలంగాణ ప్రభుత్వం ఈమె చరిత్రను  8, 9 వ తరగతి సాంఘికశాస్త్రం పుస్తకాల్లో పాఠ్యాంశంగా చేర్చారు. అలాగే గతంలో ఈమెను నోబెల్  బహుమతికి అర్హురాలుగా పేర్కొంటూ జాతీయ మహిళా సమాఖ్య ప్రతిపాదించింది. కాని అనివార్య కారణాలతో యిది నిలిచిపోయింది. ఈమె  ఉద్యమ  జీవితాన్ని రష్యా, జర్మనీ దేశాలు పుస్తకాలలో పొందుపరిచాయి.

## పురస్కారాలు
* మహిళా దినోత్సవం సందర్భంగా తెలంగాణ ప్రభుత్వం 2016 లో తెలంగాణ విశిష్ట మహిళ పురస్కారంతో సత్కరించింది.

## మరణం
ఈమె మార్చి 11, 2018 రోజున  కిడ్నీ సంబంధ వ్యాధితో  హైదరాబాద్ లోని కామినేని ఆస్పత్రిలో మరణించింది.

## ఇవి కూడ చూడండి
* తెలంగాణా సాయుధ పోరాటం

## మూలాలు

వర్గం:1926 జననాలు
వర్గం:2018 మరణాలు
వర్గం:తెలంగాణ సాయుధ పోరాట యోధులు
వర్గం:భారత కమ్యూనిస్టు పార్టీ(మావోయిస్ట్) నాయకులు
వర్గం:మహిళా కళాకారులు
వర్గం:మహబూబాబాదు జిల్లా మహిళా నక్సలైట్లు
ధన్య బాలకృష్ణ

**ధన్య భాలకృష్ణ** (జ. 1989, అగస్టు 6 ) ఒక భారతీయ చలన చిత్ర నటి. ఆమె తెలుగు, తమిళ చిత్రాలలో నటించింది. ఆమె మురుగ దాస్ దర్శకత్వం వహించిన 7అమ్ అరివు (తెలుగులో 7త్ సెన్స్) ద్వారా నటిగా పరిచయమైంది.

## జీవిత విశేషాలు
ధన్య భాలకృష్ణ మాతృభాష కన్నడ. ఆమె సూర్య, శ్రుతి హాసన్ నటించిన 7అమ్ అరివు (తెలుగులో 7త్ సెన్స్) ద్వారా నటిగా పరిచయమైంది. ఆ తరువాత ఆమె రెండు తమిళ-తెలుగు ద్విభాషా చిత్రాలు లవ్ ఫెయిల్యూర్ (తమిళంలో కాదల్ సొదప్పువది ఎప్పిడి), ఎటో వెళ్ళిపోయింది మనసు (తమిళంలో నీతానే ఎన్ పొన్వసంతం) లో నటించింది.

ఆ తరువాత ఆమె 2013లో సీతమ్మ వాకిట్లో సిరిమల్లె చెట్టులో మహేశ్ బాబుని ప్రేమించాననే అమ్మాయి పాత్రలో నటించింది. రాజా రాణి చిత్రంలో ఆమె నయన తార స్నేహితురాలైన నివేతా పాత్ర పొషించింది.ఆమె కథనాయికగా నటించిన తొలి చిత్రం "చిన్ని చిన్ని ఆశ" 2013 నవంబరులో విడుదలైనది.ఆమె తదుపరి చిత్రాలు "చందమామలో అమృతం", "సెకండ్ హ్యండ్" తరువాత విడుదలైనవి.

## నటించిన చిత్రాలు

### చలన చిత్రాలు

### టెలివిజన్

### వెబ్ సిరీస్

## మూలాలు

వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:బెంగళూరు సినిమా నటీమణులు
వర్గం:1989 జననాలు
వర్గం:కన్నడ సినిమా నటీమణులు
ధూమపాన రహిత దినోత్సవం

thumb|111x111px|"పొగ త్రాగరాదు" అని తెలియజేసే గుర్తు 

**పొగతాగని రోజు** లేదా **ధూమపానక రహిత దినం** యునైటెడ్ కింగ్‌డమ్‌లో వార్షిక ఆరోగ్య అవగాహన దినం. ధూమపానం మానేయాలనుకునే వారికి సహాయం చేయడానికి దీన్ని ఉద్దేశించారు. మొట్టమొదటి *ధూమపాన రహిత దినం* 1984 లో యాష్ బుధవారం నాడు పెట్టారు.  ఇది ఇప్పుడు మార్చిలో రెండవ బుధవారం నాడు ఇది జరుగుతుంది. 

## జరిపే విధం
1987లో ప్రపంచ ఆరోగ్య సంస్థ నిర్వహించిన సమావేశంలో 1988, ఏప్రిల్ 7న ధూమపాన రహిత దినోత్సవంగా పిలుపునిచ్చింది. ప్రపంచవ్యాప్తంగా పొగాకు వినియోగదారులను ఏప్రిల్ 7వ తేదీన 24 గంటలపాటు పొగాకు ఉత్పత్తులను వాడకుండా ఉండమని కోరింది. దానిని అనుసరించి 1988లో జరిగిన సమావేశంలో ప్రతి సంవత్సరం మే 31న ప్రపంచ పొగాకు వ్యతిరేక దినోత్సవం జరుపుకోవాలని ప్రకటించింది.

ఏటా ఒక చిన్న పదబంధం రూపంలో ఒక థీమ్‌తో ప్రచారం చేస్తారు. 2010 లో, ఈ థీమ్ "బ్రేక్ ఫ్రీ". ధూమపానం చేసేవారిని సిగరెట్ల శృంఖలాల నుండి విముక్తి పొందమని ప్రోత్సహిస్తుంది. 2011 థీమ్ "వదిలేసే సమయమొచ్చిందా?" 2009 ప్రచారం తరువాత జిఎఫ్‌కె ఎన్‌ఓపి నిర్వహించిన పరిశోధనలో పొగతాగని రోజున 10 మందిలో ఒకరు ధూమపానం మానేస్తున్నారని తేలింది.

ఈ ప్రచారాన్ని అదే పేరుతో ఉన్న ఒక స్వచ్ఛంద సంస్థ నడుపుతోంది. 2011 లో బ్రిటిష్ హార్ట్ ఫౌండేషన్‌లో విలీనం చేసే వరకు నలుగురు పూర్తికాల సిబ్బందితో లండన్ కేంద్రంగా ఈ సంస్థ పనిచేసేది. ఆరోగ్యం పట్ల శ్రద్ధ ఉన్న ప్రభుత్వ, స్వచ్ఛంద రంగ సంస్థల కూటమి దీనికి నిధులు సమకూరుస్తుంది. నో స్మోకింగ్ డే ఇటీవలి అధ్యక్షుడు వ్యవస్థాపకుడు, టీవీ వ్యాఖ్యాత, పొగాకు వ్యతిరేక ప్రచారకుడు డంకన్ బన్నటిన్. బన్నటిన్ ఒకప్పుడు పొగతాగేవాడు. 2008 ఏప్రిల్ లో బ్రిటిష్ అమెరికన్ పొగాకు కంపెనీపై దాని AGM లోనే బహిరంగంగా ఢీకొన్నాడు. 

## మూలాలు

వర్గం:దినోత్సవాలు
వర్గం:అంతర్జాతీయ దినములు
లీలామహల్ సెంటర్

**లీలామహల్ సెంటర్** 2004, డిసెంబరు 4న విడుదలైన తెలుగు చలన చిత్రం. దేవీ ప్రసాద్ దర్శకత్వం వహించిన ఈ చిత్రంలో ఆర్యన్ రాజేష్, సదా, సుమన్ తల్వార్, అతుల్ కులకర్ణి, ధర్మవరపు సుబ్రహ్మణ్యం, ఆలీ, బ్రహ్మానందం, కృష్ణ భగవాన్, ఎమ్.ఎస్.నారాయణ, రఘుబాబు ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.

## నటవర్గం
* ఆర్యన్ రాజేష్
* సదా
* సుమన్ తల్వార్
* అతుల్ కులకర్ణి
* ధర్మవరపు సుబ్రహ్మణ్యం
* ఆలీ
* బ్రహ్మానందం
* కృష్ణ భగవాన్
* ఎమ్.ఎస్.నారాయణ
* రఘుబాబు

## పాటల జాబితా
* చిట్టి చిలకమ్మ , ఎస్ పి బాలసుబ్రహ్మణ్యం
*తుమ్మెద, ఉదిత్ నారాయణ్ , సుజాత
*ఓ హంపీ బొమ్మ , హరి హరన్, సుజాత
*చిట్టి చిలకమ్మ,(బిట్), దీపిక
*సిరిమల్లె పువ్వుఅల్లే , చిత్ర
*పరమ పావని , కల్పన.
*

## సాంకేతికవర్గం
* దర్శకత్వం: దేవి ప్రసాద్
* నిర్మాత: సి.హెచ్.ఎస్. మోహన్
* రచన: సతీష్ వేగేశ్న (మాటలు)
* సంగీతం: ఎస్. ఎ. రాజ్‌కుమార్
* ఛాయాగ్రహణం: కాంతేటి శంకర్
* కూర్పు: నందమూరి హరి
* నిర్మాణ సంస్థ: మేధా మీడియా

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:సుమన్ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:ఆలీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రఘుబాబు నటించిన సినిమాలు
వర్గం:2004 తెలుగు సినిమాలు
క‌ర్త‌వ్యం (2018 సినిమా)

**క‌ర్త‌వ్యం ** 2018లో విడుదలైన తెలుగు అనువాద సినిమా. తమిళ చిత్రం **ఆఱమ్ ** దీనికి మాతృక.
## కథ
నెల్లూరు జిల్లా క‌లెక్ట‌ర్‌గా బాధ్య‌త‌లు తీసుకొంటుంది యువ ఐఏఎస్ అధికారిణి మ‌ధువ‌ర్షిణి (న‌య‌న‌తార‌). ప‌క్క‌నే స‌ముద్రంతో పాటు.. అంత‌రిక్ష ప్ర‌యోగాల‌తో ప్ర‌పంచ ప్ర‌ఖ్యాతిగాంచిన ఆ ప్రాంతంలోని నీటి కరవుని చూసి చ‌లించిపోతుంది. ఎలాగైనా గ్రామాల‌కి తాగునీరు అందేలా చేయాల‌ని కంక‌ణం క‌ట్టుకుంటుంది. ఇంత‌లోనే ఓ ఊళ్లో నిరుపేద దంప‌తుల కూతురైన ధ‌న్సిక బోరు బావిలో ప‌డిపోతుంది. విష‌యం తెలుసుకొన్న ఆమె త‌న యంత్రాంగంతో క‌లిసి ఆగ‌మేఘాల మీద ర‌క్ష‌ణ చ‌ర్య‌లకి పూనుకుంటుంది. ఆరంభంలోనే ర‌క‌ర‌కాల ఇబ్బందులు ఎదుర‌వుతాయి. ఆ త‌ర్వాత కూడా పాప‌ని ర‌క్షించేందుకు చేప‌ట్టిన చ‌ర్య‌లేవీ ఫ‌లితాన్నివ్వ‌క‌పోవడంతో అధికారులంతా నిస్సహాయ‌త ప్ర‌ద‌ర్శిస్తారు. మ‌రికొన్ని గంట‌లు గ‌డిస్తే ధ‌న్సిక ప్రాణానికే ప్ర‌మాద‌మ‌ని డాక్ట‌ర్లు తెలిపాక క‌లెక్ట‌ర్ ఎలాంటి నిర్ణ‌యం తీసుకొంది? ఆమె నిర్ణ‌యం వ‌ల్ల బోరు బావిలో ప‌డిన పాప ప్రాణాల‌తో బ‌య‌టికొచ్చిందా లేదా? ఆ ఆప‌రేష‌న్ త‌ర్వాత క‌లెక్ట‌ర్‌గా ఎలాంటి ఇబ్బందులు ఎదుర్కొంది? త‌దిత‌ర విషయాలు కథలో భాగం.

## తారాగణం
*నయనతార
*టోటా రాయ్ చౌధురీ
*విఘ్నేష్
*రమేష్
*సును లక్ష్మి
*వినోదిని వైద్యనాథన్
*రామచంద్రన్ దురైరాజ్
*ఆనంద్ కృష్ణన్
*వేలా రామమూర్తి
* జీవా రవి

## సాంకేతికవర్గం
*ఛాయాగ్ర‌హణం: ఓం ప్రకాష్
*సంగీతం: జిబ్రాన్
*కూర్పు: గోపి కృష్ణ
*నిర్మాత‌లు: శ‌ర‌త్ మ‌రార్‌, ఆర్‌.ర‌వీంద్ర‌న్‌
*కథ దర్శకత్వం : గోపి నైనర్‌
*నిర్మాణ సంస్థ‌: నార్త్ స్టార్ ఎంటర్టైన్మెంట్స్ అండ్‌ ట్రైడెంట్ ఆర్ట్స్

## మూలాలు

## బయటి లంకెలు
*చిత్ర అధికార ప్రచార చిత్రం

వర్గం:2018 తెలుగు సినిమాలు
వర్గం:నయనతార నటించిన సినిమాలు
కషిష్ వొహ్రా(నటి)

కషిష్ వొహ్రా ఒక భారతీయ చలనచిత్ర, బుల్లితెర నటి. ఆమె 2017లో విడుదలైన సప్తగిరి ఎల్.ఎల్.బితో తెలుగు చలన చిత్ర పరిశ్రమలో అడుగుపెట్టింది. అంతకు ముందు ఆమె అనేక ప్రకటనలో నటించింది.

## జీవితం తొలి దశలో
కషిష్ వొహ్రా క్రొత్త ఢిల్లీ, భారతదేశంలో జన్మించింది. ఆమె చదువు పూర్తి చేసిన తరువాత ముంబై వెళ్ళి నటిగా మారింది.

## నటించిన చిత్రాలు

### బుల్లితెర
ఆమె "ఖబూల్ హై"(2012), "స్వరాగిణి"(2015), "హమ్ హై నా"(2014), *Swat: AVI J Ft. Heartbeat* మొదలైన హిందీ దారావాహికల్లో నటించింది.

**వెబ్‌సీరీస్**

ఆమె 2018లో వరుణ్ సందేశ్ సరసన "హే కృష్ణ" అనే వెబ్‌సీరీస్‌లో నటించింది.

## మూలాలు

## బాహ్య లింకులు
* 
* 

వర్గం:జీవిస్తున్న ప్రజలు
వర్గం:Female models from Delhi
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:భారతీయ టెలివిజన్ నటీమణులు
వర్గం:ఢిల్లీ వ్యక్తులు
తేతల రామారెడ్డి ( చిన్నబ్బాయి)

చిన్నబ్బాయిగా సుపరిచితులు అయిన **తేతల రామారెడ్డి** అనపర్తి నియోజకవర్గ మాజీ శాసనసభ్యులు.

## జీవిత విశేషాలు
చిన్నబ్బాయి 1937 ఏప్రిల్ 26 న అనపర్తి మండలంలోని అనపర్తి గ్రామంలో జన్మించాడు. అతని తండ్రి తేతల రామిరెడ్డి  ప్రముఖ వ్యాపారవేత్త, తల్లి మంగయమ్మగారు. చిన్నబ్బాయి గారికి ముగ్గురు సోదరులు, నలుగురు సోదరిమణులు .చిన్నబ్బాయి గారు 1 నుంచి 5వ తరగతి వరకు బాపనమ్మ గుడి దగ్గర ఉండె పాఠశాలలోనూ ఆ తర్వాత 6 నుంచి 10వ తరగతి వరకు స్థానిక బాలుర ఉన్నత పాఠశాలలోనూ విద్యను అభ్యసించారు. ఆ తర్వాత వ్యాపారం మీద మక్కువతో అటువైపు ముందుకుసాగారు . ఆ తర్వాత బుల్లెమ్మయిగారితో వివాహం జరిగింది .వీరికి 5 సంతానం

## శాసన సభ్యునిగా

* 1989 ఆంధ్రప్రదేశ్ అసెంబ్లీ ఎన్నికలలో అనపర్తి నియోజకవర్గం నుండి తెలుగుదేశం పార్టీ అభ్యర్థి నల్లనిల్లి మూలారెడ్డిపై కాంగ్రెస్ పార్టీ అభ్యర్థిగా విజయం సాధించాడు.
* 2004 ఆంధ్రప్రదేశ్ అసెంబ్లీ ఎన్నికలలో అనపర్తి నియోజకవర్గం నుండి తెలుగుదేశం పార్టీఅభ్యర్థి నల్లనిల్లి మూలారెడ్డిపై కాంగ్రెస్ పార్టీ అభ్యర్థిగా విజయం సాధించాడు.
## మరణం
తేతలి రామారెడ్డి అనారోగ్యంతో బాధపడుతూ 29 సెప్టెంబర్ 2019న మరణించాడు. 

## మూలాలు

వర్గం:1937 జననాలు
వర్గం:భారత జాతీయ కాంగ్రెస్ నాయకులు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
త్రిధా చౌధరీ(నటి)

త్రిధా చౌధరీ ఒక భారతీయ చలన చిత్ర నటి. ఆమె ఎక్కువగా బెంగాలి, తెలుగు చిత్రాలలో నటించింది. ఆమె సూర్యా వర్సెస్ సూర్యా చిత్రంతో తెలుగు చలన చిత్రసీమలో అడుగుపెట్టింది.

## నటించిన చిత్రాలు

## బుల్లితెర

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు

వర్గం:కోల్‌కతా వ్యక్తులు
వర్గం:జనన సంవత్సరం తప్పిపోయినవి

వర్గం:తెలుగు సినిమా నటీమణులు
దేవీ ప్రసాద్

**దేవీ ప్రసాద్** తెలుగు చలనచిత్ర దర్శకుడు, రచయిత, చిత్రకారుడు.

## సినిమారంగ ప్రస్థానం
దేవీ ప్రసాద్ గుంటూరు జిల్లా, చెరుకుపల్లి మండలం కనగాల గ్రామంలో జన్మించాడు. బాపట్ల, మాచర్ల, సత్తెనపల్లి లలో విద్యాభ్యాసం చేసాడు. డిగ్రీ మధ్యలో ఆపేసి, కోడి రామకృష్ణ వద్ద సహాయ దర్శకుడిగా దొంగోడొచ్చాడు సినిమాతో సినీ జీవితం మొదలుపెట్టాడు. 2002లో వచ్చిన ఆడుతూ పాడుతూ చిత్రం ద్వారా దర్శకుడిగా తెలుగు సినిమారంగంలోకి ప్రవేశించాడు. దేవి ప్రసాద్ హాస్య ప్రధాన చిత్రాలకు దర్శకత్వం వహించాడు.

## దర్శకత్వం వహించిన చిత్రాలు
# ఆడుతూ పాడుతూ (2002)
# లీలామహల్ సెంటర్ (2004)
# పాండు (2005)
# బ్లేడ్ బాబ్జీ (2008)
# మిస్టర్ పెళ్ళికొడుకు (2013)
# కెవ్వు కేక (2013)

## నటించిన సినిమాలు

*అయోధ్య రామయ్య
*నీదీ నాదీ ఒకే కథ
*ఎన్.టి.ఆర్. కథానాయకుడు 
*కల్కి 
*రాజ్‌దూత్ 
* తోలుబొమ్మలాట 
*ఇద్దరి లోకం ఒకటే 
*క్రాక్ 
*నాంది 
*శ్రీకారం 
* అద్భుతం (2021)
*విరాట పర్వం 
*అర్జున ఫల్గుణ (2021)
* నయీం డైరీస్  (2021)
* స్టాండప్‌ రాహుల్‌
* జయమ్మ పంచాయితీ (2022)
*వన్ బై టు (2022)
*ఆకాశ వీధుల్లో(2022)
*కళ్యాణం కమనీయం (2023)
* వినరో భాగ్యము విష్ణుకథ (2023)
* నారాయణ & కో (2023)
* ఓ సాథియా (2023)
* మూడో కన్ను (2024)
* కలియుగం పట్టణంలో (2024)
* శ్రీరంగనీతులు (2024)
* యేవమ్ (2024)
* శివం భజే (2024)
* మా నాన్న సూపర్‌హీరో (2024)
* మనమే (2024)

## వెబ్ సిరీస్
* టచ్ మీ నాట్ (2025)

## మూలాలు

## ఇతర లంకెలు
* 
* దేవీ ప్రసాద్ ఫేస్బుక్ ఖాతా

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:జీవిస్తున్న ప్రజలు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా సినిమా రచయితలు
జోష్ హచర్సన్

**జోష్ హచర్సన్** ( జననం: అక్టోబర్ 12, 1992 ) అమెరికాకు చెందిన నటుడు.  ఇతను 2000 సంవత్సరం నుంచి తన నట జీవితాన్ని ఆరంభించాడు.  2002లో 
హౌస్ బ్లెన్ పైలట్ ఎపిసోడ్ లో  నటించడం ఇతనికి మంచి గుర్తింపును తెచ్చింది..  

## జననం
ఈయన 1992, అక్టోబర్ 12 యూనియన్, కెంటుకీలో జన్మించాడు. ఇతని తండ్రి మిచెల్ డెల్టా ఎయిర్ లైన్స్ లో పని  చేసేవారి.  

## జీవిత విశేషాలు

## సినిమాలు

### బుల్లితెర చిత్రాలు

## పురాస్కారాలు

## మూలాలు

వర్గం:1992 జననాలు
వర్గం:జీవిస్తున్న ప్రజలు
వర్గం:అమెరికా సినిమా నటులు
నీదీ నాదీ ఒకే కథ

**నీదీ నాదీ ఒకే కథ** 2018 మార్చి 23న విడుదలైన తెలుగు సినిమా.వేణు ఊడుగుల దర్శకత్వంలో విడుదలైన ఈ చిత్రంలో శ్రీవిష్ణు, సత్నా టైటస్ జంటగా నటించగా, సురేష్ బొబ్బిలి సంగీతం అందించాడు.

## కథ
నాలుగు సార్లు ఉత్తమ ఉపాధ్యాయుడి పురస్కారం అందుకున్న రుద్రరాజు దేవీ ప్రసాద్‌(దేవీ ప్రసాద్‌) కుమారుడు రుద్రరాజు సాగర్‌ (శ్రీ విష్ణు). **పండిత పుత్ర పరమ శుంఠః **  అన్నట్టుగా చదువుల్లో చాలా వెనకబడి ఉంటాడు. డిగ్రీ అతి కష్టం మీద తన చెల్లెలితో కలిసి పరీక్షలు రాస్తాడు. చదువు అస్సలు ఎక్కదు. పరీక్షలంటే భయం. కానీ, తన తండ్రి ఆనందం కోసం ఏదైనా చేద్దామని తహతహలాడుతుంటాడు. అందుకోసం వ్యక్తిత్వ వికాస పుస్తకాలు చదువుతూ, ఆ తరగతులకు వెళ్తూ తనని తాను మార్చుకుంటూ.. నాన్నకు నచ్చేట్లుగా బతకడానికి ప్రయత్నిస్తుంటాడు. కానీ, ఆ ప్రయత్నాలు విఫలమవుతుంటాయి. ఈ ప్రయత్నంలో సాగర్‌ ఏం తెలుసుకున్నాడు? జీవితానికి, జీవితంలో స్థిర పడటానికి తనిచ్చిన నిర్వచనం ఏంటి? అనేదే మిగిలిన కథ.

## తారాగణం
* శ్రీవిష్ణు
* సత్నా టిటస్‌
* దేవి ప్రసాద్
* పోసాని కృష్ణమురళి
* అతిథి పాత్రలో నారా రోహిత్
*అనురాగ్ దేవ్ 
* వి.ఎస్.రూపా లక్ష్మి 
*స్వేత్లనా

## సాంకేతికవర్గం
* రచన & దర్శకత్వం: వేణు ఊడుగుల
* సంగీతం: సురేష్ బొబ్బిలి 
* ఛాయాగ్రహణం: రాజ్‌ తోట, పర్వీజ్‌ కె 
* స్క్రీన్ ప్లే సహకారం: మోహన్ సాటో
* కూర్పు: బొంతల నాగేశ్వరరెడ్డి 
* కళ: టి.ఎన్‌.ప్రసాద్‌ 
* నిర్మాత: నారా రోహిత్‌, ప్రశాంతి, కృష్ణ విజయ్, అట్లూరి నారాయణరావు
* కథ, స్క్రీన్‌ప్లే, దర్శకత్వం: వేణు ఊడుగుల
* బ్యానర్‌: ఆరాన్‌ మీడియా వర్క్స్‌, శ్రీ వైష్ణవి క్రియేషన్స్‌ 
* సమర్పణ: నారా రోహిత్‌, అట్లూరి నారాయణ రావు

## ప్రచార చిత్రం
శ్రీవిష్ణు కథానాయకుడిగా నటించిన చిత్రం **నీది నాది ఒకే [[కథ]] ** . సత్నా టిటస్‌(బిచ్చగాడు ఫేం)కథానాయిక. వేణు ఊడుగుల దర్శకత్వం వహించాడు. 2018 మార్చి 16 శుక్రవారం ఈ చిత్ర థియేట్రికల్‌ ట్రైలర్‌ విడుదలైంది. తీవ్ర ఒత్తిడిని ఎదుర్కొంటూ ఎంత చదివినా గుర్తుంచుకోని సగటు విద్యార్థిగా సాగర్‌ అనే పాత్రలో శ్రీవిష్ణు నటించాడు. 'ఒక రకంగా చెప్పాంటే మీలా అవ్వాలని ధార్మికగారూ అని కథానాయికను శ్రీవిష్ణు అడుగుతుంటే .. 'చూడు సాగర్‌.. నేనేదో గ్రేట్‌ కాదు కానీ, నీలాంటి వేస్ట్‌ ఫెలోస్‌ను మార్చడంలో నాకో తృప్తి ఉంటుందీ అంటూ ఆమె చెప్పడం నవ్వులు పూయిస్తోంది.

'నవ్వు రావడం, కోపం రావడం, బాధ కలగడం ఇవన్నీ బేసిక్‌ హ్యూమన్‌ ఎమోషన్స్‌ కదా ' అంటూ శ్రీవిష్ణు ప్రశ్నించడం సినిమాపై ఆసక్తిని పెంచుతోంది. ఒత్తిడిని తట్టుకుని సాగర్‌ చదువులో రాణించాడా? తన తండ్రికి నచ్చేలా మారాలన్న తన లక్ష్యాన్ని చేరుకున్నాడా? అన్నదే 'నీది నాది ఒకే కథ '. ఈ సినిమాకు సురేష్‌ బొబ్బిలి స్వరాలు సమకూరుస్తున్నారు. ఆరాన్‌ మీడియా వర్క్స్‌ పతాకంపై ప్రశాంతి, కృష్ణ విజయ్‌ సినిమాను నిర్మిస్తున్నారు.

## పాటలు
# ఈ సినిమాలో *హృదయమెంత తపిస్తే.. బతుకు విలువ తెలిసింది* అనే గజల్ ను స్వరూపరాణి పాడింది.
# పార్వతి తనయుడివో , రచన: కందికొండ యాదగిరి, గానం.సురేష్ బొబ్బిలి, శంకర్ బాబు, సత్యవతి (మంగ్లి), రంజని, శివకుమార్ శిద్దారెడ్డి, నరేష్
#దేహం ఇచ్చిన దైవమా, రచన: శ్రీనివాస్ జిలుకర , మహారాజ్, గానం. నవీన్ అయ్యర్.
#ఏందిరా ఈ జననాల గోల, రచన: కాసర్ల శ్యామ్, గానం సురేష్ బొబ్బిలి, సత్యవతి, కైలాస్
#ఏదో జరిగే, రచన: కందికొండ, గానం. చిన్మయి
#నీది నాది ఒకే కథ, రచన: మట్ల తిరుపతి, గానం: శ్రీ కావ్య, సురేష్ బొబ్బిలి
#నాలోన నీవు నీలోన నేను , రచన: శ్రీనివాస్ జీలుకర, సోనీ, నాని 

## మూలాలు

## బయటి లంకెలు
*చిత్ర ప్రచార చిత్రం
వర్గం:2018 తెలుగు సినిమాలు
కిరాక్ పార్టీ

**కిరాక్‌ పార్టీ ** 2018 మార్చి 16 శుక్రవారం విడుదలైన తెలుగు సినిమా. ఈ చలన చిత్రంలో నిఖిల్ సిద్ధార్థ్, సిమ్రన్ పరింజా, సమ్యుక్తా హెగ్డే ప్రధాన పాత్రలు పొషించారు. ఈ చిత్రం 2016లో విడుదలై ఘన విజియాన్ని సాధించిన కన్నడ చిత్రం "కిరిక్ పార్టి"కి పునఃనిర్మాణం.

## కథ
కృష్ణ (నిఖిల్ సిద్ధార్థ్) మెకానికల్‌ ఇంజనీరింగ్‌ మొదటి సంవత్సరం విద్యార్థి. తన మిత్రులతో కలిసి కాలేజ్‌ జీవితాన్ని ఆస్వాదిస్తుంటాడు. కాలేజ్‌ బంక్‌ కొట్టడం, గొడవలు చేయటం ఇదే కృష్ణ జీవితం. ఆ సమయంలో సీనియర్‌ మీరా (సిమ్రాన్‌ పరీన్జా) ను చూసి ఇష్టపడతాడు కృష్ణ. ఎలాగైన తనకు దగ్గరకావాలని రకరకాల ప్రయత్నాలు చేస్తాడు. ఎలాంటి కట్టుబాట్లు లేకుండా తన జీవితాన్ని తాను ఇష్టపడే చేసే కృష్ణను మీరా కూడా ఇష్టపడుతుంది. కానీ అనుకోండా ఓ ప్రమాదంలో మీరా చనిపోతుంది. మీరాను ప్రాణంగా ప్రేమించిన కృష్ణ, పూర్తిగా మారిపోతాడు. కాలేజ్‌లో అందరితో గొడవపడుతూ రౌడీలా మారిపోతాడు. మూడేళ్లు గడిచిపోతాయి. కృష్ణ బృందం తుది సంవత్సరం చదువుతుంటుంది. కృష్ణ హీరోయిజం చూసి జూనియర్‌ సత్య (సంయుక్త హెగ్డే) కృష్ణను ఇష్టపడుతుంది. ఎలాగైన కృష్ణను మామూలు మనిషిగా మార్చాలని, జీవితంలోని కొన్ని చేదు జ్ఞాపకాలను మర్చిపోయి ముందుకు సాగాలని గుర్తు చేయాలనుకుంటుంది. మరి సత్య ప్రయత్నం ఫలించిందా..? కృష్ణ మీరాను మర్చిపోయి సత్యకు దగ్గరయ్యాడా..? ఈ కాలేజ్‌ జీవితం కృష్ణకు ఎలాంటి అనుభవాలను ఇచ్చింది..? అన్నదే మిగతా కథ.
## తారాగణం
* కృష్ణగా నిఖిల్ సిద్ధార్థ్
* మీరాగా సిమ్రన్ పరింజా
* సత్యగా సంయుక్త హెగ్డే
* అర్జున్‌గా రాకేందు మౌళి
* అప్పుగా వైవా రాఘవ్
* జాన్‌గా సమీర్ మల్లా
* మౌర్యాగా సిద్దవరం మౌర్యా 
* వినయ్‌గా అడుసుమిల్లి కార్తిక్
* పండు/కార్ ఓనర్/మెకానిక్ గా బ్రహ్మాజీ
* డా. శీనివాస మూర్తీ/కళాశాల ప్రింసిపల్‌గా హనుమంత గౌడా
* వార్డెన్‌గా కారుమంచి రఘు
* దీపుగా దీప్తీ సునైనా
* సున్నీగా నవీన్ సుంకర
* రెడ్డిగా వైవా సుహాస్
* కృష్ణ తండ్రిగా సాయాజీ షిండే
* విజయగా ఆరొహితా గౌడా
*బన్నీ అభిరామ్

## పాటల జాబితా
*గురువారo, రచన: రాకేందు మౌళి, గానం.విజయ్ ప్రకాష్
*డుందరే డుందరే, రచన: వనమాలి, గానం. హరిచరన్
*లాస్ట్ బెంచి, రచన: రామజోగయ్య శాస్త్రి, గానం. శశాంక్  శేషగిరీ , చింతన్ వికాస్, వరుణ్ రామచంద్ర 
*సార్ బెవార్సే, రచన: రాకేందు మౌళి, గానం. శశాంక్ శేషగిరి 
*నీచమైన, రచన: రాకేందు మౌళి, గానం. వశిష్ఠ ఎన్, సింహా 
*నీలో నన్ను, రచన: రామజోగయ్య శాస్త్రి, గానం. శ్రేయా ఘోషల్ 
*ప్రాణమంత , రచన: రామజోగయ్య శాస్త్రి , గానం.కాల భైరవ,
*మీరాస్ థీమ్ , రచన: రాకేందు మౌళి, గానం. సమీరా భరద్వాజ్ 
*డం దరే , రచన: వనమాలి , గానం.బి.అజనేష్  లోకనాద్ 
*
*

## సాంకేతికవర్గం
*సంగీతం : బి. అజనీష్ లోక్‌నాథ్
*దర్శకత్వం : శరన్‌ కొప్పిశెట్టి
*నిర్మాత : రామబ్రహ్మం సుంకర

## మూలాలు

## బయటి లంకెలు

వర్గం:2018 తెలుగు సినిమాలు
పై డే

గణితంలో వాడే గుర్తు పేరు "పై" (π). దీని విలువ 22/7 అంటే 3.14159. ఈ విలువ ఆధారంగా గణిత శాస్త్రవేత్తలు, మేధావులు ప్రతీ సంవత్సరం మూడవ నెల 14వ తేదిన "పై డే" గా జరుపుకుంటారు.

## చరిత్ర
1988లో పై డేను మొట్టమొదటిసారిగా పెద్ద వేడుకగా శాన్ ఫ్రాన్సిస్కో ఎక్స్‌ప్లోరేటోరియంలో లారీ షా నిర్వహించాడు. అక్కడ షా భౌతిక శాస్త్రవేత్తగా పనిచేసేవాడు. ఈ వేడుక కోసం అక్కడి పనిచేస్తున్న సిబ్బంది, ప్రజలు అక్కడి వృత్తాకార ప్రదేశాలలో ఒకదాని చుట్టూ కవాతు చేస్తూ, ఆపై పండ్లతో చేసిన "పై" (pie)లు తిన్నారు. ఎక్స్‌ప్లోరేటోరియంలో పై డే వేడుకలు ఇప్పటికి కొనసాగుతూనే ఉన్నాయి.

2009 మార్చి 12 న అమెరికా ప్రతినిధుల సభలో 2009 మార్చి 14 ని జాతీయ పై దినోత్సవంగా గుర్తిస్తూ తప్పనిసరి కాని తీర్మానానికి (111 H. Res. 224) ఆమోదం లభించింది. 2010లో పై దినోత్సవం సందర్భంగా గూగుల్ ఒక ప్రత్యేకమైన డూడుల్‌ను ప్రదర్శించింది, ఇందులో "GOOGLE" అనే పదం వృత్తాలు, పై చిహ్నాల చిత్రాలపై ఉంచబడింది. గణిత స్థిరాంకం *పై* కి (π) గౌరవ సూచకంగా దీనిని రూపొందించారు. మార్చి 14న గూగుల్ హోమ్‌పేజీలో కనిపించిన ఈ డూడుల్‌ను గూగుల్ డూడుల్స్ (doodles.google.com)లో చూడవచ్చు

కొందరు 2014 మార్చి (3/14) మొత్తాన్ని "పై నెల"గా పాటించారు.   2015 సంవత్సరంలో, మార్చి 14ను "సూపర్ పై డే"గా జరుపుకున్నారు.  దీనికి ప్రత్యేక ప్రాముఖ్యత ఉంది. ఎందుకంటే ఈ తేదీని అమెరికన్ ఫార్మాట్ (నెల/రోజు/సంవత్సరం) లో 3/14గా రాస్తారు, ఇది π (పై) విలువ 3.14ను సూచిస్తుంది. ఇంకా ప్రత్యేకంగా, **3/14/15** నాడు, ఉదయం **9:26:53** గంటలకు, తేదీ, సమయం కలిసి **3.141592653** అనే π మొదటి పది అంకెలను సరిగ్గా సూచిస్తాయి. ఈ రెండవ సంఖ్య, "పై ఇన్‌స్టంట్"  అన్ని అంకెలను సూచిస్తుంది. 

## గ్యాలరీ

దస్త్రం:Pi pie2.jpg|డెల్ఫ్ట్ యూనివర్సిటీలో పై
దస్త్రం:Pi day sale.jpg|పై డే సందర్భంగా $3.14కి అమ్మే గ్రోసరీ స్టోర్
దస్త్రం:Cremepiday.png|పైడే  సందర్బంగా క్రేమ్ పై మీద పై విలువ

## మూలాలు

వర్గం:దినోత్సవాలు
ప్రేమ పక్షులు (1973 సినిమా)

ప్రేమ పక్షులు, తెలుగు చలన చిత్రం,1973 లో విడుదల.పి.చిన్నపరెడ్డి నిర్మాత, దర్శకుడు.చంద్రకళ, ప్రకాష్ నటించిన ఈ చిత్రానికి సంగీతం అశ్వద్ధామ అందించారు .

## నటీనటులు
* చంద్రకళ
* పి.ప్రకాష్ రెడ్డి
* కృష్ణంరాజు -ప్రభాకర్, పబ్లిక్ ప్రాసిక్యూటర్
* కృష్ణకుమారి - శారద
* విజయలలిత
* జయకుమారి
* రేలంగి
* కె.వి.చలం
* అర్జా జనార్ధనరావు
* రాజబాబు
* సత్యనారాయణ
* ముక్కామల
* అల్లు రామలింగయ్య
* చంద్రమోహన్

## సాంకేతిక వర్గం
* మాటలు : మోదుకూరి జాన్సన్
* సంగీతం: అశ్వత్థామ
* ఛాయాగ్రహణం: సుఖదేవ్
* కళ: సూరన్న
* దర్శకత్వం, నిర్మాణం: పి.చిన్నపరెడ్డి
## పాటలు

## మూలాలు

వర్గం:కె.వి.చలం నటించిన సినిమాలు
ఎమ్‌ఎల్‌ఏ

**ఎమ్‌ఎల్‌ఏ ** 2018 మార్చి 23 శుక్రవారం విడుదలైన తెలుగు సినిమా.
## కథ
కల్యాణ్‌ (కల్యాణ్‌రామ్‌) ఓ సందర్భంలో ఇందు (కాజల్‌) ను చూస్తాడు. ఆమెను చూసిన వెంటనే ప్రేమిస్తాడు. కానీ ఇందు.. కల్యాణ్‌ నుంచి తప్పించుకుని తిరుగుతుంటుంది. ఈ నేపథ్యంలో ఇందు ఓ సమస్యలో ఇరుక్కుంటుంది. ఆ సమస్య నుంచి తన తెలివితేటలతో బయటపడేస్తాడు కల్యాణ్‌. ఈ తరుణంలో ఇందుకి కల్యాణ్‌పై ప్రేమ పెరుగుతుంది. ఇందు నాన్న జయప్రకాశ్‌రెడ్డి ఎమ్మెల్యేని అల్లుడిగా చేసుకోవాలనుకుంటాడు. కానీ ఆ నియోజకవర్గంలో ఎమ్మెల్యేగా గాడప్ప (రవి కిషన్‌) బాధ్యతలు నిర్వర్తిస్తుంటాడు. దాంతో ఇందును గాడప్పకి ఇచ్చి పెళ్ళి చేయాలనుకుంటాడు. ఈ నేపథ్యంలో కల్యాణ్‌ వచ్చి ఇందుని ప్రేమిస్తున్నానంటాడు. అది విని **నువ్వు కూడా ఎమ్మెల్యే అవ్వు ** అని కల్యాణ్‌తో చెప్తాడు జయప్రకాశ్‌. దాంతో ప్రేమించిన అమ్మాయిని పెళ్ళి చేసుకోవడానికి ఎమ్మెల్యే అవుతానని చెప్పి కల్యాణ్‌.. గాడప్పతో సవాల్ చేస్తాడు. మరి ఆ సవాల్ ను కళ్యాణ్ ఎలా నెగ్గాడు? ఇందుని పెళ్ళి చేసుకున్నాడా? అన్న విషయాలు మిగిలిన కథ.

## తారాగణం
*కళ్యాణ్ రామ్
*కాజల్ అగర్వాల్
*బ్రహ్మానందం
*పోసాని కృష్ణ మురళి
*జయప్రకాశ్ రెడ్డి
*రవి కిషన్
*ఆర్తి పూరి

## పాటల జాబితా
*మోస్ట్ వాంటెడ్ అబ్బాయి , రచన: రామజోగయ్య శాస్ర్తీ, గానం. యాజిన్ నిజార్, రమ్య బెహరా
*హే ఇందు రచన; కాసర్ల శ్యామ్, గానం, రాహుల్ సింప్లీ గo జ్
*గర్ల్ ఫ్రెండ్, రచన: రామజోగయ్య శాస్త్రి, గానం . అనురాగ్ కులకర్ణి
*యుద్ధం యుద్ధం, రచన: రామజోగయ్య శాస్త్రి, గానం. అనురాగ్ కులకర్ణి

## సాంకేతికవర్గం
*సంగీతం: మణిశర్మ
*కూర్పు: బక్కిన తమ్మిరాజు
*నిర్మాణ సంస్థ: బ్లూ ప్లానెట్‌ ఎంటర్‌టైన్‌మెంట్స్‌
*నిర్మాతలు: కిరణ్‌ రెడ్డి, భరత్‌ చౌదరి, విశ్వ ప్రసాద్‌
*ఛాయాగ్రహణం: ప్రసాద్‌ మూరెళ్ల
*కథ, స్క్రీన్‌ ప్లే, దర్శకత్వం: ఉపేంద్ర మాధవ్‌

## మూలాలు

## బయటి లంకెలు
*యూటూబ్  లో చిత్ర ప్రచార చిత్రం

వర్గం:2018 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:కాజల్ అగర్వాల్ నటించిన సినిమాలు
కళారత్న పురస్కారాలు - 2018

ఆంధ్రప్రదేశ్ ప్రభుత్వం ప్రతి సంవత్సరం ఉగాదినాడు వివిధ కళలలో అత్యుత్తమ కృషి చేసిన వారికి అందించే కళారత్న (హంస) పురస్కారం. 2018, మార్చి 18న విళంబి నామ సంవత్సర ఉగాదిని పురస్కరించుకుని విజయవాడ తుమ్మలపల్లి వారి కళాక్షేత్రంలో జరిగిన వేడుకలలో ఆంధ్ర ప్రదేశ్ ముఖ్యమంత్రివర్యులు నారా చంద్రబాబునాయుడు 47 మందికి కళారత్న పురస్కారం ప్రదానం చేశారు. ఈ కార్యక్రమంలో తెలుగుదేశం పార్టీ అధ్యక్షులు కళా వెంకట్రావు, శాసనసభాధిపతి కోడెల శివప్రసాద్, శాసనసభ ఉప సభాధిపతి మండలి బుద్ధ ప్రసాద్, మంత్రులు దేవినేని ఉమామహేశ్వరరావు, భూమా అఖిల ప్రియ తదితరులు పాల్గొన్నారు.

## పురస్కార గ్రహీతలు

## మూలాలు

వర్గం:పురస్కారాలు
వర్గం:ఆంధ్రప్రదేశ్ రాష్ట్ర పురస్కారాలు
వర్గం:కళారత్న పురస్కార గ్రహీతలు
మహానటి (2018 సినిమా)

ఇది 2018లో సినీనటి సావిత్రి జీవితం ఆధారంగా నిర్మించిన సినిమా.

తెలుగులో **మహానటి**గా, తెరకెక్కిన ఒకప్పటి దక్షిణ భారత సినీనటి సావిత్రి జీవిత కథ మహానటి సినిమా. ఈ సినిమాకు దర్శకుడు నాగ్ అశ్విన్, నిర్మాతలు - సి. అశ్వినీదత్, స్వప్నా దత్, ప్రియాంకా దత్. ఈ సినిమా వైజయంతి మూవీస్, స్వప్న సినెమా బ్యానర్స్ కింద విడుదలయింది. ఈ సినిమాలో సావిత్రి పాత్రలో కీర్తీ సురేష్ నటించగా, దుల్కర్ సల్మాన్, సమంత, విజయ్ దేవరకొండ, రాజేంద్ర ప్రసాద్, భానుప్రియ ముఖ్య పాత్రల్లో కనిపిస్తారు. మిక్కి జె మెయెర్ చిత్రానికి సంగీతం అందించారు. సినిమా నిర్మాణం మే 2017 లో మొదలై 9 మే 2018న సినిమా విడుదల అయింది.

66వ భారత జాతీయ చలనచిత్ర పురస్కారాలలో ఉత్తమ తెలుగు సినిమా, జాతీయ ఉత్తమ నటి (కీర్తి సురేష్), జాతీయ ఉత్తమ కాస్ట్యూమ్ డిజైనర్ (ఇంద్రాక్షి పట్టానాయక్, గౌరంగ్ షా, అర్చన రావు) విభాగాల్లో పురస్కారాలు వచ్చాయి.

## నేపథ్యం
ఈ చిత్రం మహానటి సావిత్రి జీవిత కథ ఆధారంగా తెరకెక్కింది. వైజయంతి మూవీస్, స్వప్న సినిమాస్ సంయుక్తంగా ప్రియాంకా దత్ నిర్మిస్తున్న ఈ సినిమా 2017 మేలో చిత్రీకరణ ప్రారంభించుకుంది. 2018 మే 9న ప్రపంచ వ్యాప్తంగా విడుదల చేయాలని నిర్ణయించారు.

తెలుగులో మహానటి  గా ఈ చిత్ర నిర్మాణ కార్యక్రమాలు 2017 మేలో హైదరాబాదు లోని రామకృష్ణ స్టుడియోస్ లో ప్రారంభమయ్యాయి.

## కథ
బెంగుళూరులో ఒకనాటి ప్రముఖ సినీ నటియైన సావిత్రి అపస్మారక స్థితిలో ఉండటాన్ని గమనిస్తాడు ఆమె కొడుకు. ఆమెను ఆసుపత్రికి తరలించిన తర్వాత కోమాలోకి వెళ్ళిపోతుంది. చాలా వార్తా పత్రికలు ఇది ఒక చిన్న సంఘటనగా వార్త ప్రచురిస్తారు. కానీ ఆ ఘటన వెనుక ఉన్న కారణాలు ఎవరికీ తెలియరావు. ప్రజావాణి పత్రికలో పనిచేసే పాత్రికేయురాలు మధురవాణి మొదట్లో అయిష్టంగానే ఈ వార్త స్వీకరించి ఆసక్తి కొద్దీ ఆమె జీవితం గురించి తెలుసుకోవడం మొదలు పెడుతుంది. 
## తారాగణం
* సావిత్రి గా  కీర్తి సురేష్
* జెమినీ గణేశన్ గా దుల్కర్ సల్మాన్
* ఎస్. వి. రంగారావు గా మోహన్ బాబు
* విజయ్ యాంథోనిగా విజయ్ దేవరకొండ
* మధురవాణిగా సమంత, ప్రజావాణి పత్రిక విలేఖరి
* కె. వి. చౌదరిగా రాజేంద్ర ప్రసాద్, సావిత్రి పెదనాన్న
* అక్కినేని నాగేశ్వరరావుగా నాగచైతన్య
* కె.వి.రెడ్డిగా జాగర్లమూడి రాధాకృష్ణ
*సుశీల గా షాలీని పాండె
* దుర్గమాంబగా భానుప్రియ, సావిత్రి పెద్దమ్మ
* సుభద్రమ్మగా దివ్యవాణి, సావిత్రి తల్లి
* మధురవాణి తల్లిగా తులసి 
* ప్రజావాణి పత్రిక సంపాదకుడిగా తనికెళ్ల భరణి
* స్టిల్ ఫోటోగ్రాఫరు గా నరేష్
* ఎల్. వి. ప్రసాద్ గా అవసరాల శ్రీనివాస్
* చక్రపాణిగా ప్రకాష్ రాజ్
* బిందు చంద్రమౌళి

## సాంకేతికవర్గం
*దర్శకత్వం- నాగ్ అశ్విన్
*సంగీతం - మిక్కీ జె. మేయర్

## పురస్కారాలు

### సైమా అవార్డులు
2018 సైమా అవార్డులు

# ఉత్తమ చిత్రం
# ఉత్తమ నటి
# ఉత్తమ సహాయనటుడు (రాజేంద్ర ప్రసాద్)

## మూలాలు

## బయటి లింకులు
* 

వర్గం:2018 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:అక్కినేని నాగచైతన్య నటించిన సినిమాలు
వర్గం:సమంత నటించిన సినిమాలు
వర్గం:దివ్యవాణి నటించిన సినిమాలు
వర్గం:జీవిత చరిత్ర సినిమాలు
ఈదునూరి పద్మ

**ఈదునూరి పద్మ** ( జననం : మార్చి 16, 1979 ) తెలంగాణకు చెందిన కళాకారిణి, ఉద్యమకారిణి. అనేక ప్రజా ఉద్యమాల్లో భాగస్వామిగా ఎన్నో విప్లవ గీతాలను ఆలపించారు. అదే విధంగా మలిదశ తెలంగాణ ఉద్యమంలో ఎన్నో ఉద్యమ గీతాలను అలపించి కీలక భూమికను పోషించారు. తెలంగాణ ప్రభుత్వం తన ఉద్యమ స్ఫూర్తిని గుర్తించి 2018 లో తెలంగాణ రాష్ట్ర విశిష్ట మహిళా పురస్కారంతో సత్కరించింది.
## జననం
ఈమె 1979, మార్చి 16 కన్నాపురం రాంచందర్, రాజేశ్వరి దంపతులకు అంతర్గాం, పెద్దపల్లి జిల్లాలో జన్మించింది.
## పురస్కారాలు
* తెలంగాణ రాష్ట్ర విశిష్ట మహిళా పురస్కారాలు-2018

## మూలాలు


వర్గం:1979 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా మహిళా గాయకులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న పెద్దపల్లి జిల్లా మహిళలు
నేల టిక్కెట్టు

**నేల టిక్కెట్టు ** 2018 లో కల్యాణ్ కృష్ణ కురసాల దర్శకత్వంలో విడుదలైన తెలుగు సినిమా. రవితేజ సరసన మాళవిక శర్మ హీరోయిన్‌గా నటించిన ఈ చిత్రంలో జగపతి బాబు, బ్రహ్మానందం, జయప్రకాశ్, రఘుబాబు, సుబ్బరాజు, ఆలి, పోసాని కృష్ణమురళి, అన్నపూర్ణమ్మ, ప్రియదర్శి, సురేఖా వాణి, ప్రవీణ్ తదితరులు ముఖ్య పాత్రలు పోషించారు. ‘ఫిదా’ ఫేం శక్తికాంత్ కార్తీక్ సంగీతం, ఛోటా కే ప్రసాద్ కూర్పు, బ్రహ్మ కడలి కళ, ముఖేష్ ఛాయాగ్రహణం సమకూర్చారు.

## కథ
## తారాగణం
* రవితేజ
* మాళవిక శర్మ
* జగపతి బాబు
* శరత్ బాబు
* సుబ్బరాజు
* జయప్రకాష్ రెడ్డి
* పోసాని కృష్ణమురళి
* ఆలీ
* ప్రవీణ్
* సురేఖా వాణి
* ప్రియదర్శి పుల్లికొండ
* ఎల్. బి. శ్రీరామ్
* అన్నపూర్ణ
* ప్రభాస్ శ్రీను

## పాటల జాబితా
* ఓసారి ట్రై చేయీ , రచన: భాస్కర భట్ల రవికుమార్, గానం.మల్లికార్జున్
*బీజిలి, రచన: చైతన్య పింగళి, గానం. పృధ్వీ చంద్ర, జననీ సంజీవి
*లవ్ యూ లవ్ యూ, రచన: చైతన్య పింగళి, గానం. శ్రీకృష్ణ, రమ్య బెహరా
*నేల టిక్కెట్, రచన: రామజోగయ్య శాస్త్రి, గానం. సింహా, మధు ప్రియ
*చుట్టూ జననం, రచన:సిరివెన్నెల సీతారామశాస్త్రి, గానం. విజయ్ జేసుదాస్
*నమస్తే , రచన: సుద్దాల అశోక్ తేజ, గానం. పి వి ఎన్ ఎస్.రోహిత్

## సాంకేతికవర్గం

## మూలాలు

వర్గం:2018 తెలుగు సినిమాలు
వర్గం:రవితేజ నటించిన సినిమాలు
నో

**నో** 2004, డిసెంబరు 3న విడుదలైన తెలుగు చలన చిత్రం. పప్పు దర్శకత్వం వహించిన ఈ చిత్రంలో నందమూరి తారకరత్న, ఛాయా సింగ్, నేహ, కీర్తి చావ్లా, తనూరాయ్, ఆశిష్ విద్యార్థి, లహరి, వేణు మాధవ్, బ్రహ్మానందం, నర్సింగ్ యాదవ్, బబ్లూ, శివాజీ రాజా ముఖ్యపాత్రలలో నటించగా, పప్పు సంగీతం అందించారు.

## నటవర్గం
* నందమూరి తారకరత్న
* ఛాయా సింగ్
* నేహ
* కీర్తి చావ్లా
* తనూరాయ్
* ఆశిష్ విద్యార్థి
* లహరి
* వేణు మాధవ్
* బ్రహ్మానందం
* నర్సింగ్ యాదవ్
* బబ్లూ
* శివాజీ రాజా

## సాంకేతికవర్గం
* కథ, చిత్రానువాదం, మాటలు, సంగీతం, దర్శకత్వం: పప్పు
* నిర్మాత: డి. అనిల్ కుమార్, పల్లి కేశవరావు, మరిసెట్టి సుధాకర్
* ఛాయాగ్రహణం: వి. శ్రీనివాసరెడ్డి
* కూర్పు: వి. నాగిరెడ్డి
* నిర్మాణ సంస్థ: చిలుకూరి బాలాజీ ప్రొడక్షన్స్

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:వేణుమాధవ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:శివాజీ రాజా నటించిన సినిమాలు
వర్గం:2004 తెలుగు సినిమాలు
మొండేటి చందు

మొండేటి చందు ఒక తెలుగు చలన చిత్ర దర్శకుడు. ఇతను కార్తికేయ, ప్రేమమ్ చిత్రాలకు దర్శకత్వం వహించారు . ఈ రెండు చలనచిత్రాలకు ప్రేక్షకుల నుండి మంచి ఆదరణ లభించాయి.

ఇతను ఆంధ్ర ప్రదేశ్లోని కొవ్వూరులో జన్మించారు. ప్రస్తుతం తెలంగాణలోని హైదరాబాదులో నివాసముంటున్నారు.

## పనిచేసిన చలన చిత్రలు
; దర్శకుడిగా

### రచయితగా

## అవార్డులు & నామినేషన్లు

## మూలాలు

## భాహ్య లింకులు

* 

వర్గం:తెలుగు_సినిమా_దర్శకులు
లతా హేగ్డే (నటి)

లతా హెగ్డే ఒక భారతీయ చలన చిత్ర నటి. ఆమె కన్నడ,తెలుగు, తమిళ చిత్రాలలో నటించింది. ఆమె 2016లో నారా రోహిత్ సరసన తుంటరి చిత్రంతొ సినీరంగ ప్రవేశం చేసింది. 

## జీవితం తొలి దశలో
వాళ్ళ కుటుంభం కర్ణాటక లోని హొన్నవర్‌లో ఉండేవారు. ఆమె సిరిసిలో 1993 మే 27లో జన్మించారు. ఆమె ఆరేళ్ళ వయస్సప్పుడు న్యూజీలాండ్ వెళ్ళారు.ఆమె తండ్రి ఇంజినీర్, తల్లి ఉపాద్యయురాలు.

## నటించిన చిత్రాలు

## మూలాలు

వర్గం:బెంగళూరు వ్యక్తులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:1993 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
సుధీర్ వర్మ

**కుచర్లపాటి సుధీర్ వర్మ** ఒక తెలుగు చలన చిత్ర దర్శకుడు. అతను దర్శకత్వం వహించిన తొలి చలన చిత్రం స్వామిరారా బాక్స్ ఆఫీస్  వద్ద సంచలన విజయం సాదించింది. ఆ తర్వాత అతను అక్కినేని నాగ చైతన్య తో దోచెయ్ అనే సినిమా తీసాడు. కాని ఈ చిత్రం అనుకునంత విజయాన్ని సాధించలేదు. ఆ తరువాత మళ్ళి నిఖిల్ సిద్ధార్థ్ తో కేశవ అనే చిత్రాన్ని దర్శకత్వం వహించాడు.

## జీవితం తొలి దశలో
సుధీర్ వర్మ ఎలక్ట్రానిక్స్ ఆండ్ కమ్మ్యునికేషన్ (ఈ.సీ.ఈ) ఇంజీనీర్. అతని ఖాళీ సమయంలో వేలకొద్ది సినిమాలు చుసేవాడు. చిత్ర దర్శకుడు కావాలనే కొరికతో 2002లో హైదరాబాదుకి వచ్చడు. 2005లో అతనికి సహాయ దర్శకునిగా అవకాశం వచ్చింది. అతను అంగ్రేజ్, హైదరాబాద్ నవాబ్స్, నిన్న నేడు రేపు, యువత, ఆంజనేయులు, వీడు తేడా చిత్రాలకు సహాయ దర్శకునిగా పనిచేశాడు. ఆ చివరి చిత్రంలో అతని పని నచ్చి నిర్మాత నిఖిల్ సిద్ధార్థ్ ఒక సినిమా చేయటానికి ఒప్పుకున్నారు. 

## పనిచేసిన చలన చిత్రాలు
;

## మూలాలు

## భాహ్య లింకులు
* 

వర్గం:జీవిస్తున్న_ప్రజలు

వర్గం:తెలుగు_సినిమా_దర్శకులు
వర్గం:పశ్చిమ గోదావరి జిల్లా సినిమా దర్శకులు
ఆలీ నటించిన సినిమాలు

ఆలీ నటించిన సినిమాల వివరాలు.

## మూలాలు

వర్గం:సినిమా నటుల సినిమా జాబితాలు
సత్నా టైటస్ (నటి)

సత్నా టైటస్ ఒక భారతీయ చలన చిత్ర నటి. ఆమె ఎక్కువగా తమిళ చిత్రాలలో నటించింది.

## కెరియరు
ఆమె గురు సుక్రన్ అనే ఒక తమిళ చిత్రంతో నటిగా పరిచయమైంది. ఆ తరువాత ఆమె విజ‌య్ ఆంటోని సరసన పిచ్చైకారన్ అనే చిత్రంలో నటించింది. ఆ చిత్రం మంచి విజయాన్ని సాధించింది., బిచ్చగాడుగా తెలుగులో అనువాదమై సంచలన విజయాన్ని సాధించింది.

సెప్టెంబరు 2016లో సత్నా కార్తీక్ అనే వ్యక్తిని పెళ్ళి చేసుకుంది.

## నటించిన చిత్రాలు

## మూలాలు

## భాహ్య లింకులు
* 

వర్గం:జీవిస్తున్న ప్రజలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
శివమణి (సినిమా)

**శివమణి** 2003 లో పూరీ జగన్నాథ్ దర్శకత్వంలో విడుదలైన యాక్షన్ ప్రేమకథా చిత్రం. ఇందులో అక్కినేని నాగార్జున, అసిన్, రక్షిత ముఖ్యపాత్రల్లో నటించారు. ఈ సినిమాను పూరీ జగన్నాథ్ వైష్ణో అకాడమీ పతాకంపై నిర్మించాడు. చక్రి సంగీత దర్శకత్వం వహించాడు. కథలోని కొంత భాగం 1999లో విడుదలైన మెసేజ్ ఇన్ ఎ బాటిల్ చిత్రం నుండి తీసుకోబడింది, ఇది మెసేజ్ ఇన్ ఎ బాటిల్ - నికోలస్ స్పార్క్స్ నవల నుండి ప్రేరణ పొందింది.

## కథ
శివమణి వైజాగ్ పూర్ణా మార్కెట్ సి. ఐ. చాలా నిజాయితీ గల అధికారి. ప్రజలందరికీ తన ఫోను నెంబరు ఇచ్చి ఏ సమస్య ఉన్నా అతనికి ఫోన్ చేయమని చెబుతాడు. వసంత అనే అమ్మాయి సరదాగా అతనికి ఫోన్ చేస్తుంది. నెమ్మదిగా వసంత అతని ప్రేమలో పడుతుంది. 

## తారాగణం
* శివమణిగా అక్కినేని నాగార్జున
* వసంతగా అసిన్
* పల్లవిగా రక్షిత
* దత్తుగా ప్రకాష్ రాజ్
* ఆలీ
* ఎం. ఎస్. నారాయణ
* శివమణి తల్లిగా సంగీత
* వసంత తండ్రిగా మోహన్ రాజ్
* ఎ. సి. పి.గా బెనర్జీ
* బ్రహ్మాజీ
* ఎ. వి. ఎస్
* బండ్ల గణేష్

## పాటలు
* రామా రామా నీలిమేఘ శ్యామా , రచన: కందికోండ, గానం: కౌసల్య 
* ఏనాటికీ మన , రచన: భాస్కర భట్ల , గానం.రఘుకుంచె, కౌసల్య
* గోల్డ్ రంగు, రచన: కందికొండ , గానం: రవివర్మ, రేవతి 
* ఏ లోపలో , రచన: విశ్వ , గానం.స్మిత
*మోనా మోనా రచన: చక్రి , గానం. హరి హరన్, కౌసల్య 
*సన్ సన్ , రచన: కందికొండ , గానం. శంకర మహదేవన్, కౌసల్య.

## మూలాలు

వర్గం:2003 తెలుగు సినిమాలు
వర్గం:అక్కినేని నాగార్జున సినిమాలు
వర్గం:పూరీ జగన్నాధ్ దర్శకత్వం వహించిన సినిమాలు
తిమ్మరాజు విశ్వపతి రామకృష్ణ మూర్తి

**తిమ్మరాజు విశ్వపతి రామకృష్ణ మూర్తి** తెలుగు రచయిత. విశ్వపతి కలం పేరుతో ప్రసిద్ధులైన ఆయన 25 ఆధ్యాత్మిక పుస్తకాలు రచించారు.

## జీవిత విశేషాలు
ఆయన ఆంధ్రప్రదేశ్ రాష్ట్రంలోని ఏలూరులో బ్రహ్మశ్రీ తమ్మిరాజు లక్ష్మి నరసింహరావు, నాగ రత్నాంబ దంపతులకు 1956లో జన్మించారు. విద్యాబ్యాసం నాగార్జునసాగర్, హైదరాబాద్, వరంగల్లో జరిగింది. 1983 లో వరంగల్ రీజనల్ ఇంజనీరింగ్ కాలేజి నుండి ఎం.టెక్ చదివి 1988 దాకా ఆల్విన్ కంపెనీలోను, తరువాత 1998 వరకు మాతృశ్రీ ఇంజనీరింగ్ కాలేజీలో పనిచేసారు. విశ్వపతి 1984 నుంచి 1990 వరకు ఇండియన్‌ ఎక్స్‌ ప్రెస్‌లో కార్టూన్‌లు వేశారు. 1998 నుంచి లోగో డిజైన్‌ రంగంలో ఉన్నఆయన ఇప్పటి వరకూ ప్రపంచ వ్యాప్తంగా ఆరువేలకు పైగా కంపెనీలకు లోగోలు డిజైన్‌ చేశారు. ఆయన రాసిన ఆధ్యాత్మిక పుస్తకాలనుప్రపంచ వ్యాప్తంగా కోట్లాది మంది చదువుతున్నారు. 2005లో ఆయన రాసిన వేంకటేశ్వర వ్రతకల్పం ఫ్రెంచ్‌, ఇటాలియన్‌సహా పన్నెండు భాషల్లో అనువాదం అయ్యింది.  తరువాత వేద శాస్త్రాల ఆధారంగా కంపెనీల, పేర్లు సూచించటం, లోగోలు డిజైను చేయటం ఈయన ప్రత్యకత .తిమ్మరాజు విశ్వపతి రామకృష్ణ మూర్తి శ్రీ వేంకటేశ్వరస్వామిపై రచించిన 10 పుస్తకాలను అమెరికాలోని ప్రతిష్ఠాత్మక హార్వర్డ్‌ విశ్వవిద్యాలయం లైబ్రరీలో ఉంచారు. శ్రీవేంకటేశ్వర స్వామి వారిపై ఈ స్థాయిలో తెలుగు పుస్తకాలను ఈ లైబ్రరీలో ఉంచడం ఇదే ప్రథమం. విశ్వపతి కలం పేరుతో ప్రసిద్ధులైన టీవీఆర్‌కే మూర్తి 25 ఆధ్యాత్మిక పుస్తకాలు రచించారు. వీటిలో 15 పుస్తకాలు శ్రీనివాసునిపైనే కావడం విశేషం.

## మూలాలు

వర్గం:1956 జననాలు
వర్గం:ఆధ్యాత్మిక గ్రంథ రచయితలు
వర్గం:పశ్చిమ గోదావరి జిల్లా రచయితలు
వర్గం:వ్యంగ్య చిత్రకారులు
సంచిత పడుకొణె(నటి)

**సంచిత పడుకొణె**( 1988 మార్చి 6లో జన్మించారు) ఒక భారతీయ చలన చిత్ర నటి. ఆమె తెలుగు, తమిళ, కన్నడ చలన చిత్రాలలో నటించారు.

## నటించిన చిత్రాలు

## మూలాలు

## భాహ్య లింకులు

వర్గం:భారతీయ_నటీమణులు
వర్గం:కన్నడ_సినిమా_నటీమణులు
వర్గం:జీవిస్తున్న_ప్రజలు
వర్గం:తమిళ_సినిమా_నటీమణులు
వర్గం:తెలుగు_నటీమణులు
ముత్యం (సినిమా)

**ముత్యం** 2001లో విడుదలైన తెలుగు సినిమా. "సిల్వర్ లైన్ సినిమా" బ్యానర్‌పై కుందురు రమణారెడ్డి నిర్మించిన ఈ సినిమాలో రోహిత్, అనూ చౌదరి ప్రధాన పాత్రలను పోషించారు. ఈ చిత్రానికి పి.ఎస్.వాసన్ కథ, దర్శకత్వం, స్క్రీన్‌ప్లే అందించాడు.
## తారాగణం
* రోహిత్ - చంటి
* అనూ చౌదరి - అను
* గిరిబాబు 
* ఎ.వి.ఎస్. 
* ఆలీ 
* ఆహుతి ప్రసాద్ - డాక్టర్ సూర్య
* రాళ్లపల్లి
* గౌతంరాజు
* వేణుమాధవ్
* శివపార్వతి
* శోభారాణి
* హనిష్క
* శ్రావణి
* భాషా

## సాంకేతికవర్గం
* దర్శకత్వం: పి.ఎస్.వాసన్
* కథ: పి.ఎస్.వాసన్
* మాటలు: నివాస్
* పాటలు: చంద్రబోస్
* సంగీతం: వందేమాతరం శ్రీనివాస్
* ఛాయాగ్రహణం: ప్రభు
* కళ: సి.హెచ్.కృష్ణ
* కూర్పు: కోలా భాస్కర్
* నృత్యాలు: శివశంకర్, ప్రదీప్ ఆంటోని, ప్రేమ్‌-గోపి
* నిర్మాత: కుందురు రమణారెడ్డి

## పాటలు

## మూలాలు

వర్గం:గిరిబాబు నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:ఆలీ నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు